**Лекциялардың қысқа конспектісі**

**Тақырып атауы**

**Модуль 1.Қазақстанның тас ғасыры**

**Дәрістер жинағы**

**Дәріс 1**

**Кіріспе. «Қазақстанның тас ғасыры» пәні гуманитарлық пәндер жүйесінде**

ҚазақстанРеспубликасының аумағында тас ғасыры ескерткіштері соңғы жылдары біршама жүйелі түрде зерттеліп жатыр. Соңғы мәліметтер бойынша еліміздің аумағында 500 – ден астам палеолиттік, 50 шақты мезолиттік, 1000 – ға жуық неолиттік (үңгірлік тұрақтардан бастап, теріліп алынған жекелеген материалдарға дейін) ескерткіштер анықталған. Ал оларды зерттеудің қалыптасуы мен даму жолдарын айқындау, тас ғасыры проблемаларына ғалымдар көзқарастарының эволюциясын ашып көрсету, әрбір дәуірдің индустриялар генезисін жүйелеу еліміздің тарихындағы аса өзекті мәселелердің бірі болып табылады.

Адам қоғамының тарихын олардың негiзгi еңбек құралдарының қандай материалдан жасалғандығына қарай археологиялық кезеңдеу қалыптасқан. Осы кезеңдеуге орай бүкiл адамзат тарихы тас, қола және темiрғасырларына бөлiнедi. Өз кезегiнде бұл ғасырлардың әрқайсысы жеке кезеңдер мен мәдениеттерден тұрады. Дәуірінің ұзақтығы мен өзiндiк даму ерекшелiктерiне қарай бұл ғасырлар әркелкi. Мәселен, тас ғасыры басқаларына қарағанда едәуiр ұзақ уақытқа созылған. Осы ұзақ мерзiмге созылған тас ғасыры кезiнде тас еңбек құралдары үздiксiз дамып, оларды жасау әдiстерi де жетiлiп отырды. Осыған орай адамның өзi де өзгерiп, тәжiрибесi артты. Сондықтан да тас ғасыры ғылымда палеолит (көне тас), мезолит (орта тас) және неолит (жаңа тас) болып, үш кезеңге бөлiнедi. Олардың әрқайсысынан аймақтық (территориялық) және мерзiмдiк (хронологиялық) тұрғыдан ерекшеленетiн энеолит (мысты тас) тас пен қола ғасырларының ортасындағы аралық кезең болды.

Адамзат тарихында қола ғасыры мыс пен қалайының қосындысынан алынатын қоланы адамның игерген уақытынан басталады. Бұл ғасыр оңтүстiк аудандарда б.з.д. үшiншi мыңжылдықтан басталса, солтүстiк аудандарда кiшкене кешеуілдеп қалыптасты. Ақыр соңында темiр өндiрудiң қыры мен сырын жаппай меңгерген шақ б.з.д. VІІІ ғасырдан бастап, адам баласы темiр ғасырына қадам басты.

Сонымен археологиялық кезеңдеу негiзгi еңбек құралдарының эволюциясымен оларды жасау әдiсi негiзiнде құрылды. Археологиялық деректердiң өзiндiк ерекшелiктерiне сай заттар мен мәдениеттердiң мерзiмiн (хронологиясын) анықтау арнайы әдiс пайдалануды қажет етедi. Осыған орай археологиялық мерзiмдеуде нақты және салыстырмалы мерзiмдеу деген екi түрлi әдiс қолданылады.

Осы дереккөздерінен төл тарихымыздың бастаулары жөнінде аса құнды мағлұмат алуға болатындығы да тақырыптың өзіндік ерекшелігін көрсетеді. Тас ғасырының негізгі мәселелеріне арналған бұл жұмыс ежелгі адамдар өміріндегі аңшылық пен терімшілік, балық аулаушылықтың рөлі, өнім өндіру шаруашылығына көшу, қоныстар мен тұрақ жайлардың орналасуы, алғашқы қауымдық идеологияның қалыптасуы және оның мазмұны мен сипаты, тас құралдардың жетілдірілуі және функциялары, ерте дәуірдегі өнер, тіпті табиғиортаның адам санасына ықпалы секілді ауқымды тақырыптарды қамтиды. Бұлар жөнінде тарихи шындыққа қол жеткізу өз тарапында ежелгі тарихымыздың басқа да бірқатар проблемаларын ашуға септігін тигізеді. Бір де бір ғылым саласы өзінің өткен жолдарын, даму сатыларын, жетістіктері мен кемшіліктерін жүйелі түрде зерделеп отырмай, болашағын дәл анықтай алмайды.

Қазақстанның тас дәуірі оқу курсы «Археология и этнология» мамандығының бакалавриат білім беру бағдарламасының базалық пәні болып табылады. Пәннің мақсаты - Қазақстанда орналасқан тас дәуірі ескерткіштері мен мәдениеттерімен танысу және тас дәуіріндегі тас өңдеу техникаларын білу. Пәнді оқу барысында студент:

1) ежелгі адамдардың пайда болуы мен тас дәуірінің мерзімдері мен кезеңдеулері мәселелерімен танысуды;

2) тас дәуірі ғылымындағы туындайтын іргелі мәселелерді, олардың негізгі танымын, археологиялық зерттеулерді жүргізу ерекшеліктерін игеруді;

3) палеолит, мезолит және неолит саласындағы базалық теорияларды талдай алуды;

4) тас дәуірі археологиясы тарихын, археологиялық зерттеуді жүргізу әдістерін игеруді;

5) тас құралдарының эволюциясын бағалауды;

6) адамзаттың қоныстану туралы пайымдауларды саралауды;

7) тас дәуіріндегі тарихи үдерістерді суреттеуді меңгереді.

**Өзін-өзі бақылау сұрақтары**

1.Тас дәуірінің зерттелу тарихы

2. Қазақстан тас дәуірінің зерттелу тарихы

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018

5. Палеолит, мезолит и неолит. М., 2015

6. Байгунаков Д. Ежелгі Қазақстан кезеңін зерттеген археологиялық экспедициялар: жетістіктері мен нәтижелері. – Алматы. 2015. – 268б.

**Дәріс 2**

**Адамзаттың шығуы туралы негізгі концепциялар мен тас ғасыры археологиясының өзекті мәселелері**

Алғашқы қауым мүшелері қалдырған археологиялық дереккөздері Жер шарының барлық аумақтарынан кездеседі. Олардың тарихи дамуы әрқилы болғанымен, барлығындағы ортақ ұқсастықтарды да аңғаруға болады. Қазіргі таңда әлемдік тарихнамада адамзаттың тарихилыққа дейінгі эволюциясын нақты көрсететін ақпараттар легі молынан жинақталған.

Тарихи дамуға қарағанда алғашқы тұрмыстық қауым құрылысында өндіргіш күштердің дамуы өте төменгі деңгейде жүрді. Ұзаққа созылған оның бүкіл даму кезеңдерінде еңбек құралдарын жасауда басты материал тас болған еді. Ол – маңызды деректеме болып саналады. Тастан еңбек құралын жасау алғашқы адамдарға мол мүмкіндіктер берді. Сонымен бірге олар ағаш, сүйек, т.б. материалдарды да пайдаланды. Алайда олардың басым бөлігі бізге жетпеген. Сонымен қатар уақыт өте келе алғашқы тұрмыс адамдары күнделікті өмірде еңбек дағдылары мен өндірістік тәжірибелерді біртіндеп жетілдіре бастаған еді. Жер шарының кез келген ауданында өмір сүрген алғашқы тұрмыстық қауым адамы еңбек құралдары, қару-жарақтар мен техникалық құралдардың әлсіз жетілуі әсерінен табиғи күштер алдында үнемі дәрменсіздік танытты. Мұндай дәрменсіздіктен шығудың бірден-бір жолы ұжымдық еңбек пен ұжымдық меншік болған еді. Бірге аң аулау, терімшілікпен айналысу әуел бастан-ақ қалыптасқан болатын. Адам баласының өзгені қанауына көп жағдайда жол беріле қоймады. Ол қоғам мүшелері тарапынан қадағаланды. Дегенмен кейбір жағдайларда физикалық күші басым қоғам мүшелері «әлім жеттік» жасап ерекше артықшылықтарға ие болуы мүмкін, алайда ондай тұлғалардың дәурені ұзаққа бара қоймағандығы анық.

Жалпы алғанда, алғашқы тұрмыстық қоғам тарихы адам пайда болғаннан бастап алғашқы мемлекеттер қалыптасқанға дейінгі уақытты қамтиды. Адам баласының пайда болуы бұдан 2,5 млн. жыл шамасында жүзеге асты. Ал адамзаттың тарихилыққа дейінгі эволюциясының аяқталған уақыты алғашқы таптық қоғамдар мен мемлекеттердің пайда болуымен тұспа-тұс келеді. Алғашқы мемлекеттер – Африкада Мысыр, Азияда Шумер болған еді: олар б.з.б. ІV-ІІІ мыңжылдықтар шегінде қалыптасты. Ал басқа өңірлерде алғашқы мемлекеттер олардан біршама кейіндеу қалыптасқан болатын. Сондықтан да адамзаттың тарихилыққа дейінгі эволюциясының соңғы шегін немесе нақты хронологиялық шеңберін дөп басып айта қою оңай шаруа емес.

ХІХ ғасырдан баста адамзат тарихын кезеңдерге бөлу кеңінен жүзеге асырыла бастады. Онымен түрлі мамандар айналысты. Осы кездері алғашқы қауым туралы пайымдаулар көптеп көтеріле бастады. Алғашқы қауым ғылыми теориясының негізін қалаған АҚШ ғалымы, этнограф, әлеуметтанушы, тарихшы Льюис Генри Морган (1818-1881) болды. Ол өзінің 1877 жылы жарық көрген «Көне қоғам…» еңбегінде адамзат баласының тарихын жабайылық, тағылық (варварлық) және [өркениеттік](https://kk.wikipedia.org/wiki/%D3%A8%D1%80%D0%BA%D0%B5%D0%BD%D0%B8%D0%B5%D1%82) (цивилизация) деп үш кезеңге бөлді. Оның пайымдауынша, әрбір кезеңде адамзат баласы өзінің дамуы барысында белгілі бір жетістіктерге жетіп отырды. Мәселен, жабайылық кезеңінде адамзат калыптасу үдерісінен өтіп, өзара қатынас құрды – сөйлеу тілі пайда болды, отты бағындырды, балық аулауды игерді, садақ пен жебені пайдаланды. Тағылық кезеңде [адамзат](https://kk.wikipedia.org/w/index.php?title=%D0%90%D0%B4%D0%B0%D0%BC%D0%B7%D0%B0%D1%82&action=edit&redlink=1) баласы құмыра жасауды, егін салу мен мал бағуды үйренді, темірді игерді, ал өркениет кезеңі тарихта жазу-сызу, мемлекет, қала, таптық қоғам шыққаннан басталады. Былайша айтқанда, Л.Г.Морган адамзат баласы тарихын эволюциялық даму тұрғысынан карастырып, тарих кезеңдерін материалдық өндірістегі белгілі бір жетістіктермен өзара байланыстырды. Л.Г.Морган кезеңдестіруі таптық қоғамға дейінгі және оның таптық қоғамға (өркениетті) өтуі бойынша ғылыми зерттеулердің негізін қалыптастырды. Ол қоғамдық дамуда бірін-бірі алмастырған қоғамның екі түрін анықтап берді: біріншісі уақыты бойынша тұлға мен жеке қатынастарға (бұл жерде ру сөз болып тұр) негізделген еді; екіншісі аумаққа (жерге) және жеке меншікке негізделді және де ол мемлекет болды.

Кеңестік дәуірде адамзат тарихына бірін-бірі жүйелі түрде ауыстырып отырған қоғамдық-экономикалық формациялар арқылы қарау кеңінен орын алған болатын. Олар: алғашқы тұрмыстық-қауымдық, құл иеленушілік, феодалдық, капиталистік, коммунистік формациялар. Қалай болғанда да адамзаттың тарихилыққа дейінгі эволюциясының зерттеу пәні жер бетінде адамның пайда болуынан таптық қоғамдар мен мемлекеттердің тууына дейінгі бүкіл орасан үлкен уақыт кезеңін қамтитын осы формациялардың алғашқысы болып саналады.

Теориялық тұрғыдан алғанда, географиялық ортадағы белгілі бір жағдайларда адамзат тарихының әрқайсысы өзінің сегменттері бойынша жүзеге асқандығы белгілі. Адам түрінің биологиялық динамикасын зерттеу арқылы адамзат тарихындағы көптеген оқиғалары қайта қалпына келтірілді. Мұндай тарихи дереккөз (адам қаңқасы, бас сүйегі, т.б.) тек биология ғылымы үшін ғана маңызды емес, сонымен қатар одан алынған тарихи ақпарат қоғамтанудағы кез келген ғылым салалары үшін маңызды. Яғни, тарихилыққа дейінгі адамзат эволюциясына қатысты тарихи ақпарат алынуы мүмкін кез келген факт зерттеу нысаны бола алады. Осыған орай, адамзаттың тарихилыққа дейінгі эволюциясында табиғи-тарихи циклдың антропологиялық, географиялық және палеогеографиялық, геологиялық, физикалық және химиялық қырлары ерекше маңызға ие. Бұл ғылым салаларының ежелгі дүниеге қатысты барлық мәліметі шынайы тарихи дереккөзі болып саналады.

**Өзін-өзі бақылау сұрақтары**

1.Алғашқы адамдардың тұрған жерлері

2.Адамдардың еңбек құралдары

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018

5. Палеолит, мезолит и неолит. М., 2015

6. Байгунаков Д. Ежелгі Қазақстан кезеңін зерттеген археологиялық экспедициялар: жетістіктері мен нәтижелері. – Алматы. 2015. – 268 б.

7.Медоев А.Г. Радиальная система изготовления нуклеусов леваллуа в древнем палеолите Сары-Арки и Мангышлака // Поиски и раскопки в Казахстане. –А.–А.: Наука, 1972.–С.139–153.

8.Плешаков А.А. Выделение функциональной группы инвентаря в коллекциях памятников Атбасарской культуры // Маргулановские чтения (тезисы). –Петропавловск, 1992.–С.38–40.

9.Васильев И.Б. Проблема взаимодействия древних культур Волго- Уралья и Казахстана // Маргулановские чтения (тезисы). –Петропавловск, 1992. –С.9–1

**Лекция 3. Қазақстанның төменгі (ерте) палеолиті**

Тас құралдары жатқан шөгінділер құрамын зерттеу әдістемесінсіз тұрақ материалдарына қатысты бүгінгі күні толыққанды мағлұмат алу қиын. Қазақстанда антропогендік стратиграфия, геоморфология, неотектоника мен палеогеография табыстарында археологтар жүктеген проблемалар әрдайым қамтылса, өзге де ғылыми нәтижелерге ұйытқы болары сөзсіз.

Қазіргі танда Қазақстан территориясынан 500 – ден астам палеолит ескерткіштерінің орны анықталған. Бір ғана Мұғалжар өңірінен 60 – тан астам тас дәуірі ескерткіштері табылған болатын . Соңғы жылдарда бұл аймақтан табылған ескерткіштер саны (100 шақты – *авт.*) едәуір арта түскен. Үңгірлік тұрақтардан жекелеген тас құралдарын қамтитын бұл көне көз куәлерін зерттеуде шөлді жөне шөлейттік аймақтан табылған ескерткіштер рөлі немесе үлес салмағы қандай деген сұрақ туындайды. Тас дәуіріне жататын қуаң аймақтардан табылған ескерткіштер ежелгі дәуірдегі мұралардың басым бөлігін құрайды. Ал, стратиграфиясы сақталған тұрғын жайлар өте аз. Отандық және шетелдік әдебиеттерде куаң аймақ археологиясында аса дәлдікті қажет ететін терминдердің бірі – «мәдени қабат» болып табылады. Еуразия орманды, таулы өңірлерінде ашылған ескерткіштердің көбінде «мәдени қабат» сақталғандықтан, бірқатар археологтар мұндай ғылыми терминге аса зор мән береді.

Орталық Азия табиғи жағдайына тән көптеген объектілерде мәдени қалдықтардан тек тас бұйымдарының жер бетінде «ашық» жатуы, бірден алғашқы деректеме алатын мәліметті азайтады. Өйткені сол бұйымдар жатқан жерлерде бірнеше дәуірлердің мәдени қалдықтары аралас жатуы ғажап емес.

Жалпы алғанда, палеолит тұрақтарының далалық зерттеу әдістері нысан (объект) сипатына тікелей байланысты жүргізіледі. Мәдени қабаты бұзылған ескерткіштерде негізгі назар сол арадағы жер жағдайымен, яғнинысанның орналасқан орынмен бұйымдар байланыстырыла, өзара үндестікте қарастырылады. Яғни, далалық ізденістер барысында сол төңіректен шикізат көздері де іздестірілді. Одан кейінгі ғылыми талдауда әрбір нақты топтағы құрал – саймандарға кешенді сипаттама жасалынады. Құралдар үстіңгі қабатының физикалық сақталуы, техникалық – типологиялық көрсеткіштермен оның бір немесе бірнеше кезеңді қамтитын топтамадан тұратындығы анықталынады. Кейде ежелгі нысандардың функционалдық – дифференциялық бөліктері анықталуы да мүмкін. Шақпақтас қалдықтары жер бетінде жатқан жағдайда, ескерткішті қоршаған аудан топографиясы ескеріліп шаршы метрлерге (квадраттарға)жіктелінеді де, артефактілер жинап алынады .

Шөлді және шөлейтті аймақ жағдайындағы ескерткіштерде көбіне мәдени қабат мәселесін әр ғалым әртүрлі пайымдайды. Мұндай нысандарда тек ежелгі адам қалдырған жекелегензат қалдықтарысақталады. Мысалы, олар: таспен қаланған тұрғын үй іргесі, ошақ қалдықтары және басқа шаруашылық құрылыстар, шұңқырлар және өзге де артефактылар. Әдетте бұлардың өзі өте аз және сирек ұшырасады. 1971 жылы жарық көрген «К проблеме нижнепалеолитических поселений открытого типа с разрушенным культурным слоем» деген еңбек авторы И.И.Коробков мұндай нысандарды «мәдени қабаты бұзылған ескерткіштер» деп бөліп көрсетті. Бүгінгі таңда түрлі дефиляцияға ұшыраған, жер бетінен жинастырылған материалдар республиканыңбарлық өңірлерінен табылып отырғаны белгілі. Әлбетте, бұл нысандар антропоген немесе бос топырақты, әлде болмаса рельефтің басқа тұрпаттарын шайып кеткен су не жел әсерінен бұзылуы мүмкін. И.И.Коробковтың айтқан тұжырымын шөлді және шөлейтті аймақтарда «ашық» жатқан көне дәуір куәларына телуге болады ма? Әрине, жоқ. Өйткені Қазақстандық көптеген нысандарда мәдени қабат мүлдем жоқ. Және де мыңжылдықтардың куәсі ретінде сақталған материалдар көбіне тек тас құралдарынан ғана тұрады.

Аталмыш мәселеге О.А.Артюхова, А.П.Деревянко, В.Т.Петрин, Ж.К.Таймағамбетов секілді археологтар да назар аударып, «үстіңгі мәдени бөлік» немесе «артефактілердің үстіңгі бетте жатуы» сынды өз терминдерін ұсынды. Олардың пікірінше: мәдени бөлік қысқа мерзімде, мәдени көкжиек (горизонт) ұзақ уақытты қамтиды. Соңғысынан жас мөлшері ондаған және жүздеген мыңжылдықтарды айғақтайтын бірнеше дәуір бұйымдарын ұшырастырумыз ықтимал. Бұл ғалымдардың пайымдауынша: «үстіңгі мәдени көкжиектің»негізгі нышандары мынадай: 1) мәдени қалдықтар бос топырақта жатпайды; 2) мәдени қалдықтар аралас, диахронды; 3) басты компонент – тас құралдары.

Аты аталған ғалымдар тұжырымдамасын қолдауға болатын болса да, біздіңше «үстіңгі мәдени көкжиек» термині әлі де тайыз сияқты. Оның орнына «аралас мәдени қабат кешені» сөзін қолданған дұрыс секілді. Себебі Қазақстан жерінен табылған ескерткіштерден алынған тас топтамалары кем дегенде екі түрлі дефиляцияға ұшыраған (Семізбұғы-2, т.б.), көбіне қатты немесе әлсіз дефиляция болып жіктелінеді. Алмұның өзі ескерткіштің екі мерзімдік шегін аңғартады.

Тағы бір маңызды әдіснамалық мәселе, артефактілері жер үстінде жатқан ескерткіштерді адам қызметіне қарай бөлу болып табылады. Барлығын «ескерткіш» деген жиынтық атауымен атағанымызбен, өз ерекшеліктеріне қарай нақтылай түскеніміз де абзал. Оларды бір – бірінен айыратын тас құралдар пайызының үлесі болып табылады. Уақытында А.Г.Медоев республика территориясында орналасқан ескерткіштерді тұрақжәне тұрақ-шеберханаларға бөлген еді. .Әрине онысы өткен ғасырдың 60 - шыжылдардағы жетістікгеріне ғана сай бөлінген болатын. Кейінгі еңбегінде ескерткіштерді тұрақ, аңшы лагері, тас қашалған орын (каменоломня), шеберхана деп ажыратып көрсетт. Бүгінгі күні зерттеушілер (А.П.Деревянко, В.Т.Петрин, Д.Цэвэндорж, т.б.) Азиядағы шөлді және шөлейтті аймақтардағы ескерткіштер түрлерін қоныс – шеберхана, қоныс, тұрақ және шеберхана деп жіктеп отыр. «Каменный век Монголии: палеолит и неолит монгольского Алтая» атты кітаптың авторлары (А.П.Деревянко, т.б.) қоныс – шеберхана мен қонысқа түсініктеме беріп кеткен. Қоныс – шеберхана сипаты: 1) үлкен алаңға жайылып жатады; 2) тас заттар құрамында алғашқы жаңқаланғанбұйымдардың басым болуы; 3) еңбек құралдар жиынтығының өте аз болуы. Қоныстардың төмендегідей белгілері бар: 1) табылған заттар үлкен алаңда жайыла орналасады; 2) тас құралдар жиынтығында құралдар мен олардың қалдықтары басымырақ; өзектастар аз.

**Өзін-өзі бақылау сұрақтары**

1. Қазақстандағы палеолиттік тұрақтарды атаңыз
2. Кейінгі палеолиттік тұрақтар

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018

5. Палеолит, мезолит и неолит. М., 2015

6. Байгунаков Д. Ежелгі Қазақстан кезеңін зерттеген археологиялық экспедициялар: жетістіктері мен нәтижелері. – Алматы. 2015. – 268б.

**Лекция 4. Қазақстанның мустье дәуірі: тарихи алғышарттары, теориялық сауалдары**

Мустье кезеңі **–** палеолитке (ежелгі тас ғасыры) жататын, *ашель мәдениетін* ауыстыратын археологиялық кезең. Оңтүстік-батыс Францияның Везер өзені жағалауындағы Ле-Мустье үңгірінің атымен аталған. Мустье мәдениетін 1872 ж. француз археологі Г. де Мортилье Брюссель қаласында өткен антропология мен тарихқа дейінге археологияға арналған халықаралық конгресте жасаған баяндамасында бөліп көрсеткен. Мустье мәдениеті жекелеген айырмашылықтарына қарамастан бүкіл [Еуропада](https://kk.wikipedia.org/wiki/%D0%95%D1%83%D1%80%D0%BE%D0%BF%D0%B0), [Африкада](https://kk.wikipedia.org/wiki/%D0%90%D1%84%D1%80%D0%B8%D0%BA%D0%B0), [Таяу Шығыс](https://kk.wikipedia.org/wiki/%D0%A2%D0%B0%D1%8F%D1%83_%D0%A8%D1%8B%D2%93%D1%8B%D1%81) пен [Орта Азия](https://kk.wikipedia.org/wiki/%D0%9E%D1%80%D1%82%D0%B0_%D0%90%D0%B7%D0%B8%D1%8F) елдерінде кеңінен тараған. Көп жерде оны ежелгі (төменгі) палеолитке қосады. Қазіргі уақытта зерттеушілердің басым бөлігі бұл дәуірді “ортаңғы (орта) палеолитке” жатқызып, жеке кезең ретінде сипаттайды. Ол шамамен б.з.б. 150 – 120 мыңжылдықтардан б.з.б. 35 – 30 мыңжылдықтар аралығын қамтиды. Оған өтер тұста адамның физиологиялық құрылысында елеулі өзгерістер болды.

Архантроптарды палеонтроптар ауыстырды. Бұл кезеңде еңбек құралдарын жасау техникасы жетілдірілді, адамдар тұрғын үй салуды, өлгендерді жерлеуді үйрене бастады, діни көзқарастар мен палеолиттік өнердің алғы шарттары қалыптасты. Дегенмен көпшілігі әлі де болса табиғи үңгірлерді мекендеді. Мустье мәдениетінің тас құралдарын дайындау техникасы ежелгі палеолиттегі екі жағы өңделген (абвиль, ашель, микок) және бір жағы түзетілген тас жаңқаларынан (клектон, тейяк, микок) бастау алды. Кейбір ғалымдар (Ф.Борд, т.б.) бұл кешендерді біріктіріп *леваллуа-мустье* техникасы деп атады. Осы кезеңде тастан жасалған түрлі құралдар саны 60-тан асқан. Бұйымдардың көпшілігі дөңгелек келген өзектастан (нуклеустен) уатылып алынған ірі тас жаңқаларынан дайындалды. Ал негізгі еңбек құралдарын қырғыш пен үшкіртастар құрады. Орташа ұзындығы 6 см үшбұрыш пішіндес үшкіртастар соғатын және кесетін құралдар ретінде пайдаланылды. Оның шеттері ішкі жағынан соғу және қыспа техникасы арқылы түзетілді. Мұндай заттар таяқтың бір шетіне найза ұшы секілді бекітілді. Бір қыры түзетілген қырғыштардың орташа ұзындығы 5 – 14 см болды. Олар тері, ағаш пен сүйек өңдеуде қолданылды. Бір құралдың өзі бірнеше міндеттер (жону, кесу, т.б.) атқарған. Қазақстанда Мустье мәдениеті (хронологиясы, кезеңдестірілуі мен корреляциясы) басқа дәуірлерге қарағанда жақсы зерттелген. Бірқатар ескерткіштерден (Шыңғыс, Қошқорған, Ақтоғай, Семізбұғы – 10, Хантау, Бұрма) алынған техникалық және типол. көрсеткіштер Қазақстанда леваллуа-мустье, ашель дәстүріндегі мустьелік леваллуа және бейлевуаллуалық фациялар, тісті және типті мустье секілді мустье индустриялары бар екенін көрсетеді.

**Өзін-өзі бақылау сұрақтары**

1. Мустье атауының шығу тарихы
2. Қазақстандағы тұрақтары

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018

5. Палеолит, мезолит и неолит. М., 2015

6. Байгунаков Д. Ежелгі Қазақстан кезеңін зерттеген археологиялық экспедициялар: жетістіктері мен нәтижелері. – Алматы. 2015. – 268б.

**Дәріс 5**

**Қазақстанның кейінгі (жоғарғы) палеолитінің археологиялық ескерткіштері мен мәдениеттері**

Жоғарғы палеолит Дене бітімі қазіргі кездегідей адамның (Ноmо sаріеns) пайда болуы кейінгі палеолит дәуірімен байланысты. Осы уақыттан бастап гоминидтердің эволюциясында шешуші өзгеріс болады және нағыз адамзат тарихына біржолата көшу басталады.

Алғашқы Ноmо sаріеns өкілдерінің пайда болуы әдетте б. з. б. 50-45 мың жыл бұрын болған делінеді. Оған тән белгілер 1868 ж. Франциядағы Кро-Маньон үңгірінде табылған бес қаңқаны зерттеу негізінде анықталды. Кроманьондық адамның сүйектері Еуропаның басқа географиялық ай-мақтарынан да табылды.

Кроманьондық адамның тұрпатында осы заманғы адамдарға тән ерекшеліктер айқын білінеді; маңдайы жазық, иіліңкі қас, сүйегі (көздің үстіндегі шығыңқы сүйектің орнына), бас сүйегі сопақ, иегі шығыңқы, мұрны жіңішкелеу, көз шұңқыры кішкене, т. т. Кроманьондықтарға тән нәрсе — басының сопақтығына қарай маңдайы кең, беті өте жалпақ, жағы тікше және ми қауағы кең (1500-1800 см3), бойы биік (168-194 см), сүйектердегі бұлшық ет бедері айқын көрінеді. Салыстыра зерттеу мынаны көрсетті: Ноmо sаріеns ми қабығындағы адамның нақ қоғамдық өміріне тығыз байланысты бөліктері ерекше дамыған, бұлар оның жануарлық пиғылдары мен түйсіктерін тежеу рөлін атқарды. Адамдар алдарындағы міндеттерді шешкенде орта­ның табиғат жағдайына бейімделу жолымен ғана емес, көбінесе ұжымдық жұмыс процесіндегі өндірістік жетістіктерді жүзеге асыру жолымен де шешті.

**Кейінгі палеолит дәуірі** — Жер шарының барлық климаттық аймақтарына адамның кеңінен тарай қоныстанған уақыты және нәсілдер мен нәсілдік топтардың қалыптасу уақыты.Қазақстан аумағынан табылған жоғарғы палеолиттік адамның сүйек қалдықтары толық емес, кейбір сүйектер ғана бар, алайда едәуір үлесін Қазақстан алып жатқан Еуразияның ішкері бөлегін сонау арғы заманда протоеуропеоидтік раса түріндегі адамдар мекендеген деп топшылауға әбден болады.

Ақыл-ойлы адамның шығуы мен кейінгі палеолит дәуіріндегі адамзат қоғамының материалдық және рухани мәдениетінің одан әрі дамуы [арасында тікелей байланыс бар](http://engime.org/elektromagnittik-bilistar-1--nsa.html), рулық қауымның қалыптасу үрдісімен, адам ұжымының қоғамдық ұйымдасуының өзіне тән алғашқы тұрпаты ретіндегі рудың шығуымен тікелей байланысты. Рулық ұйым барлық жер­лерде ана тектес және шеше жағынан топтасты, ал әйелдер қауымда үстем жағдайда болды деп топшыланады. Сонымен, аналық ру өзара қаңдас туыстығы арқылы біріккен және шешелері жағынан шыққан тегі бір адамдардың экзогамиялық тобы бол­ды. Сондай-ақ әйелдердің қоғамдық өмірдегі жоғары дәрежесі де қауымдық үй шаруашылығының өзгешелігінен, руды өрбітуші ретіндегі әйелдің отбасыдағы рөлінен туындады. Ежелгі адамдардың идеологиялық ұғымдарында ру бастығы және ошақ иесі ретіндегі әйелге табынушылықтың пайда болуы кездейсоқ емес.

Кейінгі палеолит дәуіріндегі адамның дүниетанымы күрделене түсті. Аңшылар магиясына табыну культі кең тарады; мұның негізінде жануарларға билік етуге оның бейнесі арқылы жетуге болады деп сенім жатты. Магияның әмбебап түрі сол кезде пайда болған алғашқы өнердің жарқын туындылары деп топшыланады. Оның басты тақырыбы — әр түрлі жануарлардың суретін салып, бітім-тұрпатын, мүсінін жасап бейнелеу еді. Сүйектен ойып немесе жүмсақ тастан қашап жасалған әйел мүсіндері жердің құнарлылығын, аналық қасиетті бейне­леді.

Адамның жаны туралы, жердегі тіршіліктің жалғасы сияқты о дүниедегі өмірі туралы ұғымдар күрделі әдет-ғұрыптық рәсімдердің пайда болуына әкелді. Өлген адамның денесіне қызыл жоса себілді, оның кеудесіне тесілген қабыршықтардан, жыртқыш аңдардың тістерінен жасалған алқа тағылды, аяғына мамонттың азуынан жасалған білезік кигізілді, киіміне моншақ тігілді. Өліктің қасына шақпақ тастан, мүйізден жасалған заттар қойылды.

**Өзін-өзі бақылау сұрақтары**

1. Палеолит тас құралдары
2. Жоғарғы палеолиттік тұрақтар

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018

5. Палеолит, мезолит и неолит. М., 2015

6. Байгунаков Д. Ежелгі Қазақстан кезеңін зерттеген археологиялық экспедициялар: жетістіктері мен нәтижелері. – Алматы. 2015. – 268б.

**Дәріс 6**

**Мезолит дәуірі: археологиялық ескерткіштер мен мәдениеттер**

Мезолит ортатас ғасыры,[палеолит](https://kk.wikipedia.org/wiki/%D0%9F%D0%B0%D0%BB%D0%B5%D0%BE%D0%BB%D0%B8%D1%82) пен [неолит](https://kk.wikipedia.org/wiki/%D0%9D%D0%B5%D0%BE%D0%BB%D0%B8%D1%82) аралығындағы тас дәуіріне жататын кезең. Бұл терминді 19 ғасырдың 70-жылдарының аяқ кезінде швед ғалымы О.М. Торелль енгізді. Еуропа мезолитті шамамен б.з.б. 9 — 5-мыңжылдықтарды, Таяу Шығыста ол б.з.б. 10 — 7-мыңжылдықтарды қамтиды. Ғалымдар арасында мезолиттің тарихи-мәдени, хронологиялық шегі жөнінде әртүрлі пікірлер бар. Материалдық мәдениеттің даму тұрғысынан қарағанда мезолит палеолиттің жалғасы болып табылады, бірақ бұл дәуірде өнім өндірудің алғышарттары қалыптаса бастайды, ол өз кезегінде мезолитті неолит дәуірімен тығыз байланыстыра түседі. Сондықтан бірқатар археологтар бұл термин орнына [эпипалеолит](https://kk.wikipedia.org/w/index.php?title=%D0%AD%D0%BF%D0%B8%D0%BF%D0%B0%D0%BB%D0%B5%D0%BE%D0%BB%D0%B8%D1%82&action=edit&redlink=1) (палеолиттен кейінгі), ал кейінгі мезолитке протонеолит сөзін қолданып келді. Кейбіреулері жоғары палеолит пен мезолитті қосып миолит деп те атады. Мамандардың көпшілігі тас өңдеу техникасындағы ерекшеліктер арқылы мезолитті басқа дәуірлерден ажыратуға болады деген пікірді ұстанды. Тас құралдарын дайындау мезолитте одан әрі жетіле түсті. Сегмент, трапеция, үшбұрыш түріндегі ұзындығы 1 — 2 сантиметр геометриялық шақпақтас құралдары шыға бастады (Микролит). Палеолиттен мезолитке көшу ауа райындағы өзгерістерге, ең алдымен, бірнеше мыңжылдықтарға созылған мұз дәуірінің аяқталуына байланысты. Б.з.б. 10-мыңжылдықтар шамасында қазіргіге жақын гидрографиялық торап, фауна мен флора пайда болды. Адамзат тарихындағы ең алғашқы экономикалық дағдарыс палеолит дәуірінің соңында болып өтті. Бұл кезде адамдар саны арта түсті. “Мамонттық фауна” құрамына кіретін жануарлар түрлері жойылды. Бұрынғы аңды қаумалап ұстау, қуалап аулау, тағы басқа аңшылық әдістер маңызын жойды. Осы кезде мезолит дәуірінің ең маңызды өнертабысы — садақ пен жебе пайда болды. Ол ұсақ әрі жүйрік аңдарды, тіпті құстарды да аулауға мүмкіндік берді. Оның ойлап табылуы өндіргіш күштер дамуындағы шын мәніндегі төңкеріс болды. Енді жекелеген аңшылар қауымға онша тәуелді болмай, өзі-ақ аң аулауға шыға алды. Нәтижесінде қауымдар ыдырап, кезбе аңшылықтың рөлі күшейді. [Голоцен](https://kk.wikipedia.org/wiki/%D0%93%D0%BE%D0%BB%D0%BE%D1%86%D0%B5%D0%BD" \o "Голоцен) кезеңінде жылынған күн терімшіліктің маңызын арттырып, неолит заманында қалыптасқан егіншіліктің алғышарттарын жасауға ықпалын тигізді. Мұздық ерігеннен кейін судың мол болуы балықтардың өсіп-өнуіне қолайлы жағдай туғызды. Бұл балық аулау тәсілдерін жетілдіруге ықпал жасады. Адамдар иілген қармақтарды, ауды, гарпундарды пайдаланып, балық аулаумен айналысты. Алғашқы қайық түрлері мен ескектер жасалынды. Ит қолға үйретілді. Ежелгі адамның өмір салты өзгерді, аң аулауға қолайлы алаптарды іздестіріп жиі қоныс аударып отырды. Қазіргі таңда Қазақстан жерінен мезолит ескерткішінің 50 шақты орны табылған. Олар негізінен Оңтүстік Қазақстан жерінен (Жаңашілік 1 — 3, Маятас, Бөген, тағы басқа), Қаратаудан (Соркөл, Шаханта, тағы басқа), Есіл маңынан (Мичурин, Боголюбово — 2, Явленко — 2, тағы басқа), Атбасар төңірегінен (Тельман-7, -8а, -9а, -14а, тағы басқа), Сарыарқадан (Әкімбек, Қарағанды-15, тағы басқа), Торғайдан (Тұз, Дүзбай-6, Евгеньевка, тағы басқа), Батыс Қазақстан облысынан (Сарыайдын, Шәуші, тағы басқа), Екібастұз төңірегінен (Талдыөзек-21, Шідерті, тағы басқа), Маңғыстаудан (Шақпақата-2, Қызылсу-1, тағы басқа) табылды.[[1]](https://kk.wikipedia.org/wiki/%D0%9C%D0%B5%D0%B7%D0%BE%D0%BB%D0%B8%D1%82#cite_note-1) Қазақстан аумағында мезолит кезеңі осы кезге дейін аз зерттелген. Бұл уакытгың материалдык мәдениеті туралы алғашкы ақпарат 50-жылдарда ғана пайда болды25.70—80-жылдардағы В.Ф. ЗайберттіңЕсіл өңірінде, В.Н. Jlor- ішннің Қостанай маңы мен Торғайда жүргізген далалық зерттеу жұмыстары ғана мезолит және онын далалық өңірдегі айрықша белгілері туралы жалпы сипатта алғашқы түсініктер алуға мүмкіндік берді. 80-жылдардын аяғы мен 90-жылдардың басында Батыс және Оңтүстік Қазақстанда археологиялык зерттеулер жандандырылып, бірнеше жаңа тұрак ашылды. Палеолиттен мезолитке (грекше «мезос» — орта деген сөзден шыққан) көшу климаттағы өзгерістермен ерекше болды. Бірінші кезекте бұл мұздықтардың еруімен байланысты. Бұл кезде қазіргісіне жақын гидрографиялық желі орнығып, өсімдіктер мен жануарлар дүниесінің қазіргісіне жақын құрамы қалыптасады. «Мамонттық» жануарлар түрлерінің жойылуы тамакқ табудың бұрынғы әдістерін (камалап аулау және т. б.) жарамсыз етіп, тіршілік кұралдарын қамтамасыз етудің жаңа әдістерін жедел іздестіру қажеттігін тұгызды. Мейлінше елеулі фауналық өзгерістер болган бір аймақтарда егіншілік және мал шаруашылыгы элементтері пайда болып, баскаларында балық аулау және жинау — аңшылык кәсібі калыптасады. Әдебиетте мезолиттің мейлінше әp түрлі хронологиялық шеңберлері мен оның ерекше сипаттамалары бар. Қазақстан аумағының далалық өңірі үшін ең қолайлысы мезолиттің б. з. б. X — VII мыңжылдықтар бойы болуын мойындау керек. Садақ пен жебенің кеңінен қолданылуын, еңбек құралдарын дайындауда сына техникасының таралуын, халықтың орың ауыстыруының артуын мезолиттің ең жалпы ерекше белгілері деп санауға болады. Мәдени-шаруашылық үлгілердің және еңбек құралдарын дайындау технологиясы сипатының аймақтық ерекшеліктері археологиялык мәдениетті бөліп көрсетуге мүмкіндік береді. Тас ғасырының аяғына карай далалық-орманды далалық өңірдегі жабайы жануарлардың түр кұрамы едәуір артып: жылқы, коян, сутышқан, кұндыз, касқыр, түлкі, аю, кабан, елік, бұлан, қарақұйрык, киік, бизон, түр болды . Олардың арасында жануарлар үйірлерінің саны жеткіліктігіне байланысты сонау палеолит дәуірінде калыптаскан тобырлы түрде қамалап және қуалап аулау дағдысы жойылмады. Бірақ Қазақстан тұргындарының өмірінде аң аулаудың жеке әдістері жетекші маңыз алады. Алғашкы аншылар жоғарғы палеолиттің өзінде-ақ жайғаскан жерлерінен аңды қамалап аулауға тиімді орындарға қоныс аударды. Бұл табиғат аймақтарының ауысуына ғана емес, халык санының ұлғаюына да байланысты: аң аулайтын жер таршылық етіп, тұрғындардың бір бөлігі барған сайын алыс солтүстікке, Ертіс, Есіл, Тобыл, Торғай, Орал озендерінің аңғарлары- на қоныс аударады. Мезолиттік тұрактар осы кезге дейін палеолитгік орындар табылмаған жерлерде пайда болады. Сонымен бірге бүкіл Қазақстан аумағында осы кезге дейін жиырма шақты ғана мезолиттік тұрактар мәлім және солар ғана жақсы зерттелген, ал палеолитгік (неғүрлым ертедегі) тұрактардың қазірдін өзінде тіркелгені жүзден астам. Бұл тұрғындар санының кемігенін білдірмейді. Ежелгі адамның өмір салты өзгерді, олар неғүрлым жиі қозғалып, аң аулауға қолайлы алаптарды іздестіріп жиі коныс аударып отырды. Сондықтан бүгінгі күні ортаңғы тас ғасырының тұрақтарын табуға байланысты қиындыктар туып отыр: өйткені олар көбінесе небәрі бір маусым ішінде ғана болып, олардың орнында материалдық калдыктар калмады деуге болады. Сонымен бірге б. з. б. VIII мыңжылдыкка карай қазіргісінен әлдеқайда жұмсақ болған жылы климат ұзақ мерзімді, жылы және баска тұрғын жайлар салуды қажет етпеді, сондықтан аңшылар өз тұрактарының орнын оңай әрі тез ауыстырып отырды. Қызылжар каласына жақын Есіл бойынан Мичурин, Боголюбов-2, Явленко-2 түрақтары табылды. Сәл оңтүстікте, Атбасар маңында—Тельман-7, — 8а, — 9а, — 14а, одан да оңтүстікте, Карағанды манында Әкімбек және Қараганды-15 тұрақтары бар. Көкшетау маңындагы далалық Шағалалы жағалауындағы Виноградовка-2а, — 12 тұрак- тары мәлім. Торгай ойпаңы ауданында — Дұзбай-6, Қостанай қаласы манында Дачная және Евгеньевка түрақтары орналаскан29. Әлбетте тұрақтар өзендер мен көлдердің жағасына орналасатын. Жоғарыда айтылғанындай, тұргын үй кұрылыстарының калдыктары сақталмаган. Есіл өзені аңгарында көлемі 40—60 шаршы метр, каңқасының қабырғаларының бөренелері терең көмілмеген жеңіл, тік бүрышты кұрылыстар болған деп жорамалдауға ғана болады. Сондай-ақ лашық тәрізді тұрғын жайлар салынған, олардың орындарында шағын шұңқырлар ғана калган. Мезолит дәуірінің ең маңызды өнертабысы — садақ. Шынына келгенде адамга ол жоғаргы палеолитте мәлім болған, бірақ оның кең таралуы жеке аң аулауға көшуге байланысты ғана мейлінше қажет болды. Садақ пен жебенің ойлап табылуы өндіргіш күштер дамуында шын мәнінде революция еді. Сайып келгенде бұл ежелгі адамның шаруашылык өміріндегі түбірлі өзгерістерге жеткізді. Садак пен жебе барлық жерге дерлік тез таралды. Ол 10 мың жылдан астам уақыт бойы ең тез атылатын және ең жаңа кару болды. Оның найза мен шанышқыдан артықшылығы нысананы алыстан атуында ғана емес, сонымен катар ату әдістерінің алуан түрлі: тұрып та, жатып та, отырып та атуға болатындығында еді. Мезолитте еңбек күралдарын дайындау техникасында да одан әрі принципті өзгерістер болды: олардың мөлшері тастың мөлшеріне байланысты болтан жоқ. Бұл қыстырма техникасының арқасында мүмкін болды. Оның мәні мынада еді: заттың (пышақтың, канжардың, жебе мен найза үшының) негізі сүйектен немесе ағаштан жасалды. Олардың негізінде ұзынша қиықтар-саңылаулар жасалып, оларға ұзындығы 2—1 см пышақ сияқты тасқалақшадан істелген өткір ұш салынып, қара маймен немесе қара майлы затпен бекітілді. Сөйтіп осындай қалақша бейімделген нұсқаның түпкі түрі ретінде (оның үстіне Қазақстан аумағында ғана емес, іс жүзінде бүкіл әлемде) кеңінен таралды. Бейімделген нұсқаны қосымша өндеу және оларды негізге немесе сапқа бекітудің әр түрлі әдістері арқылы іс жүзінде кез келген еңбек кұралын дайындауға болатын еді. Сол кезде олардың жаппай таралғандары мыналар: жебелердің, шанышкылардың, найзалардың үштары, тері өндеуге арналған қырғыштар мен сүргілер, пышақтар, әр түрлі түйреуіштер, теріні, сүйек пен ағашты өндеуге, саңылау тесуге арналған сүргілер мен біздер, кескіштер, жебе сабын өңдеуге арналған қырғылар. Тас сыныктары- нан көбінесе кырғыштар жасалған. Қазақстан мезолиті ескерткіштерінен табылған материалдық калдықтар кешенінің Оңтүстік Орал, Батыс Сібір, Шығыс Каспий маңы өңірі ескерткіштерінен елеулі айырмашылықтары жоқ. Жебелер үштарының түріндегі және бейімделген нұсканы қосымша өндеу әдістеріндегі болмашы айырмашылықтарды ғана атап өтуге болады. Мысалы, Мичурин, Дүзбай-6, Дачная тұрақтарындағы геометриялык нысанда кыстырмалар жоқ. Сонымен бірге бұлардағы кыстырма қалақшалар тым шағындығымен ерекшеленеді, сондықтан «микролиттер» деп аталған. Бұл ерекшеліктер аумақтықта, хроноло- гиялык та бола алатын еді. Маңғыстау түбегінің мезолиттік мәдениетінің қалыптасуы туралы мәселе адамның Арал-Каспий суайрығын игеру тарихымен өзара тығыз байланысты31. Маңғыстаудың мезолипіктүрағы (Кызыл- су- 1 және баскалар) мен Солтүстік-Батыс (Айдабол тобы) және Оңтүстік- Батыс (Дефе-Шығанак) Үстірттің соларға жақын ескерткіштері ұшты қырғыштардың үлкен тобымен, жиектері ұсақ оймалы және иілген қырғылармен, ассимметриялы және сирек болса да симметриялы трапециялармен, «шағын кескіштермен», кескіштермен, сабынан суырылатын жапырақ сияқты жебе ұштарымен, қыстырмалармен, ұшы қиғаш өткір бізімен, қалакшалармен және қабаттары өнделген ұшы бар сынық тастармен сипатталады.

**Өзін-өзі бақылау сұрақтары**

1. Мезолит мәдениетінің зерттелу тарихы
2. Қазақстандағы мезолиттік тұрақтар

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018

5. Палеолит, мезолит и неолит. М., 2015

6. Байгунаков Д. Ежелгі Қазақстан кезеңін зерттеген археологиялық экспедициялар: жетістіктері мен нәтижелері. – Алматы. 2015. – 268б.

**Дәріс 7**

**Қазақстан неолиті: зерттелу тарихы мен негізгі мәселелері**

Неолит, жаңа тас дәуірі (грек. neos – жаңа және lіthos – тас) – шамамен б.з.б. 5500 – 3000 жылдарды қамтитын тас дәуірінің ең соңғы кезеңі. Неолиттің қалыптасуы мен аяқталуы жер шарының әр түрлі аудандарында әр қилы уақытта өтті. [Еуропа](https://kk.wikipedia.org/wiki/%D0%95%D1%83%D1%80%D0%BE%D0%BF%D0%B0" \o "Еуропа), [Азия](https://kk.wikipedia.org/wiki/%D0%90%D0%B7%D0%B8%D1%8F) мен Африканың көптеген табиғи-климаттық аймақтарында негізінен Неолиттің хронологиялық шеңбері б.з.б. 6 – 4-мыңжылдықтардан басталып, б.з.б. 3-мыңжылдықта аяқталды.Қазіргі мәліметтерге қарағанда Таяу Шығыстағы ең ежелгі егінші-малшылар мәдениеті б.з.б. 8 – 7-мыңжылдықтарға жатады. Қытайда б.з.б. 4 – 3-мыңжылдықта (Яншао), Еуропада ([Македония](https://kk.wikipedia.org/wiki/%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%8F)) б.з.б. 7-мыңжылдықтың соңында пайда болды. Қазіргі уақытта Қазақстан аумағында 600-ден аса неолиттік және энеолиттік ескерткіш мәлім. Неолиттік тұрақтар орналасу сипатына қарай — бұлақтык, өзендік, көлдік, үңгірлік тұрақ деп төрт түрге бөлінеді. Әдетте өзендік тұрақтарда, сондай-ақ көлдік үлгідегі тұрақтарда едәуір көп заттар табылады; мұның өзі бұл жерлерде адамның тұрақты немесе ұзақ уақыт тұрғанын көрсетеді. Мүндай тұрақтардағы негізгі құрал-саймандар — пышақ тәрізді қалақтар және солардан жасалған заттар. Қазақстан аумағында бұлақтық тұрақтар неғүрлым көп тараған, өйткені шөл және шөлейт аймақтарда өзендер аз болады. Бұлақтардың жанындағы төрақтар — көбінесе кезбе аңшылардың уақытша маусымда тұрған жерлері. Қазақстанның шөл даласындағы неолиттік ескерткіштердің бір ерекшелігі сол, олардың көпшілігі — ашық үлгідегі тұрақтар. Барлық тұрақтарда жергілікті материалдардан жасалған тас құралдар — жебелер мен найзалардың ұштары, балталар, қашаулар, пышақтар, қырғыштар табылды. Белгілі бір құралдарды жасау үшін тастардың түрлері сараланып, іріктеліп алынатын болды. Шикізаттың алуан түрлі болуы оны ұқсатудың әр түрлі техникалық тәсілдерің дамытып, жетілдіруге себепкер болды. Қазақстанның неолиттік ескерткіштері бірнеше аумақтық топ құрайды, бұл топтардың мәдениеті жатынан бір-біріне жақын, туыс тайпалардың мекендеген аудандарына сай келуі ықтимал. Дала неолитің Ежелгі Шығыс елдерінің мәдениеті дамуының ұксас кезеңдерімен салыстырған кезде [мезолит](https://kk.wikipedia.org/wiki/%D0%9C%D0%B5%D0%B7%D0%BE%D0%BB%D0%B8%D1%82) дәуіріне қарағанда бұл уақытқа карай түрлі аумақтарда тарихи дамудың біркелкі болмауы бұрынғыдан да айқын аңғарылатынын есте сақтау керек. Егер далада неолиттің хронологиялық шеңбері б. з. б. VI — IV мыңжылдықтың орта шені шегінде белгіленсе, Алдыңғы Азия үшін ол б. з. б. VIII — VI мыңжылдықтарды қамтиды. Өндіруші шаруашылықтың негіздері де нақ сонда қалыптасады. Әдебиетте алғашкы тайпалар шаруашылығындағы түбірлі өзгерістер «неолиттік революция» деп аталды. Тамақ өндіруге, жеуге жарайтын өсімдіктерді, әсіресе дәнді өсімдіктерді саналы түрде өсіруге, жануарларды қолға үйретуге, өсіруге және іріктеуге көшу адамзат тарихында адамның от жағу өнерін меңгергенінен кейінгі асқан зор экономикалық революция болды. Ол адамның өз бақылауында болып, оған шексіз дерлік мүмкіндік беретін және одан мұны талап ететін неғұрлым бай және сенімді тамақ көзін пайдалануға мүмкіндік берді. Неолитте Ежелгі Шығыста дәнді дақылдардың барлық түрлері, көкіністердің, жеміс-жидектердің едәуір түрлері өсіріліп, қазіргі үй малының барлық түрлері қолға үйретілді деуге болады. Ал жылқы [энеолит](https://kk.wikipedia.org/wiki/%D0%AD%D0%BD%D0%B5%D0%BE%D0%BB%D0%B8%D1%82)те Еуразия далаларында қолға үйретілді — бұл оқиғаны «неолиттік революцияның» маңызды компоненттерінің бірі деп атауға және оның аяқталуы деп қарастыруға болады. Бірақ далалық аймактың неолиттік қоғамының шаруашылығында ерекше өзгерістер әлі де бола қойған жоқ — мұнда бұрынғысынша тамақ табудың негізгі көзі аң және балык аулау болды. Сірә, континенттік климат халық санының артуына қолайлы болмай, табиғи ресурстар халык қажеттерін қанағаттандыруға әбден жеткілікті болса керек. Жерорта теңізінің неғүрлым жұмсақ және бірыңғай климаты аймақта демографиялық жағынан артық жағдай туғызып, Шығыс елдерінде адам аң, балық аулау мен жиын-терінге қоса косымша тамақ көздерін өте ертерек іздестіруге мәжбүр болды, өйткені коғамның қажеттері табиғи ортаның сол кезде болған мүмкіндіктерінен асып кеткен еді.

Еңбек құралдарынан қыспа түзету техникасын жетілдірумен қатар тас өңдеудің жалтырата тегістеу, бұрғылау, аралау сияқты жаңа технол. әдістері қалыптасты. Аңшылықтан мал өсіруге, терімшіліктен егіншілікке көшу орын ала бастады. Шаруашылықтың жаңа түрлерінің шығуы адам баласын осы салаларға қатысты жаңа еңбек құралдарын (дәнүккіш, келі, келсап, кетпен, т.б.) жасауға, оның сипатын сапа жағынан жетілдіруге итермеледі. Бұрынғыдай тастан және сүйектен жасалған құралдар кеңінен пайдаланылды және қыш ыдыстар кеңінен тарады. Қыш ыдыстардың шығуы дәнді дақылдарды сақтауға, пайдалануға көп мүмкіндік берді. Мәдени-шаруашылық белгілері жөнінен Неолит мәдениеттері екі топқа бөлінеді: 1) [егіншілік](https://kk.wikipedia.org/wiki/%D0%95%D0%B3%D1%96%D0%BD%D1%88%D1%96%D0%BB%D1%96%D0%BA) пен [малшылық](https://kk.wikipedia.org/w/index.php?title=%D0%9C%D0%B0%D0%BB%D1%88%D1%8B%D0%BB%D1%8B%D2%9B&action=edit&redlink=1); 2) аңшылық пен балық аулау. Соңғы топтағылар табиғаттан дайын өнімді алып пайдаланса, алдыңғы топтағылар өнімді тікелей өндіру арқылы алды. Әлеуметтік жағынан алғанда Неолит дәуірі рулық қауым дәуірі болды. Тайпалар немесе тайпалық бірлестіктер құрылғанын Еуразиядағы Неолит заманына жататын көптеген археол. мәдениеттер де айғақтайды. Кейінгі Н-те жіп иіру мен тоқымашылық шықты. Егіншілік дамыған аймақтарда ежелгі мемлекеттер қалыптаса бастады. Микролиттік индустрия кеңінен өрістеді. Микролиттер жебе ұштары мен қыстырма құралдар жасауға жұмсалды: сүйек немесе ағаш саптың ұзына бойындағы қуыстарға ондаған ұсақ микролиттер тау балауызы, қара май, битум арқылы бекітілді. Мұндай құралдар әсіресе тері өңдеуге, егін оруға пайдаланылды. Халық саны артып, қоғамда демогр. ахуал жақсара түсті. Қатынас құралдары дамыды. Адамдардың отырықшылыққа көшкенін көлемі әр түрлі баспаналар да айғақтайды. Баспаналардың бүкіл ұжымға не жеке отбасына арнап салынуы адамдардың қауым болып өмір сүргендігін аңғартады. Этнол. мағлұматтар Неолиттік тайпаларда аналық-рулық құрылыс үстем болғандығын көрсетеді. Сондай-ақ мәдени-тұрмыстық жаңалықтар адамның дүниеге деген көзқарастарын түбірімен өзгертті. Табиғат күштеріне, анаға табыну орын алды. Бұған Неолит заманындағы өнерден хабар беретін тасқа түскен бедерлер, әйелдердің мүсіндері дәлел болады. Неолитте адамзат өмірінде болған өзгерістерді саралай келе, Г.Чайльд осы дәуірге қатысты “неолиттік төңкеріс” терминін енгізді. Қазақстан аумағынан, негізінен алғанда Солтүстік Қазақстаннан әзірше неолиттік бірнеше қабір табылды. Кабірлердің бірде-біреуінің жер бетінде сыртқы белгілері жоқ. Барлык молаларда сүйектермен бірге жебелердің табылуы бабаларымыздың аң аулаумен айналысып қана қоймай, соғыс жанжалдарына жиі түсіп тұрғанын да көрсетеді. Қабірлерде керамика өте аз, ал кейбіреулерінде ол мүлде жоқ. Железинка ауылы жанындағы қабір бойынша (Пеньки түрағынан 100 шақырым) неолит дәуіріндегі жерлеу ғұрпы туралы мейлінше толық пікір айтуға болады10. Мола, сірә, рулық ұйымдағы ерекше дәрежелі әйелдікі болса керек. Сәндік заттардың, еңбек құралдарының көптігі, оның үстіне жерлеудің күнге табынуға байланысты ерекше ғұрпы осыны көрсетеді. Ондай әдет бойынша өлік кремацияланатын болған. Бұл жолы өлік толық өртелмеген; денесінің қалған мүрдесі өлген адамның заттарымен бірге молаға көмілген; ол заттардың ішінде бас киімге тағылған, шеті ұсақ кертпешелермен сәнделген, орақ тәрізді сүйек каптырма, жыртқыш андардың тістері, қауашақтан жасалған ірі моншактар тізілген алқа бар. Мейлінше сәнделген киіммен бірге молаға еңбек құралдары (шот, сүйек біз), аңшылық құралдары (найзалардың, жебелердің тастан және сүйектен жасалған ұштары) және балшыктан жасалған, құты тәріздес, түбі домалақ, кішкене үш ыдыс салыныпты. Сол жерден құланның екі топайы табылды; бұлар қызыл жосамен боялған, бұл түс ежелгі адамдардың ұғымынша өртеу, отқа табыну рәсімін білдірген.

Бірқатар ғалымдар (А.А. Монгайт, т.б.) оның бұл пікірін қуаттамады. Қазіргі таңда Қазақстан аумағынан Неолит дәуіріне жататын 800-дей ескерткіш табылған. Оларды зерттеуге Ә.[Марғұлан](https://kk.wikipedia.org/wiki/%D3%98%D0%BB%D0%BA%D0%B5%D0%B9_%D0%A5%D0%B0%D2%9B%D0%B0%D0%BD%D2%B1%D0%BB%D1%8B_%D0%9C%D0%B0%D1%80%D2%93%D2%B1%D0%BB%D0%B0%D0%BD), С.С. [Черников](https://kk.wikipedia.org/wiki/%D0%A7%D0%B5%D1%80%D0%BD%D0%B8%D0%BA%D0%BE%D0%B2_%D0%A1%D0%B5%D1%80%D0%B3%D0%B5%D0%B9_%D0%A1%D0%B5%D1%80%D0%B3%D0%B5%D0%B5%D0%B2%D0%B8%D1%87), [Х.Алпысбаев](https://kk.wikipedia.org/wiki/%D0%A5%D0%B0%D1%81%D0%B0%D0%BD_%D0%90%D0%BB%D0%BF%D1%8B%D1%81%D0%B1%D0%B0%D0%B5%D0%B2), [А.Г. Медоев](https://kk.wikipedia.org/wiki/%D0%9C%D0%B5%D0%B4%D0%BE%D0%B5%D0%B2_%D0%93%D0%B5%D0%BE%D1%80%D0%B3%D0%B8%D0%B9_%D0%A6%D0%B0%D1%80%D0%B0%D0%B5%D0%B2%D0%B8%D1%87) зор үлес қосты. Кейінірек [В.Ф. Зайберт](https://kk.wikipedia.org/wiki/%D0%92%D0%B8%D0%BA%D1%82%D0%BE%D1%80_%D0%A4%D0%B5%D0%B4%D0%BE%D1%80%D0%BE%D0%B2%D0%B8%D1%87_%D0%97%D0%B0%D0%B9%D0%B1%D0%B5%D1%80%D1%82), В.Логвин, Ж.Таймағамбетов, т.б. ғалымдар айналысып, сол кезеңдегі өндірістің және адам өмірінің көп салаларының қыр-сыры, маңызды өзгерістері пайымдалды. Қазақстандық неолит Еуразиядағы тас дәуірінде болған тарихи-мәдени үрдістің аясында дамығандығы дәлелденді. Археол. мәдениеттер ([атбасар мәдениеті](https://kk.wikipedia.org/wiki/%D0%90%D1%82%D0%B1%D0%B0%D1%81%D0%B0%D1%80_%D0%BC%D3%99%D0%B4%D0%B5%D0%BD%D0%B8%D0%B5%D1%82%D1%96), [маханжар мәдениеті](https://kk.wikipedia.org/wiki/%D0%9C%D0%B0%D1%85%D0%B0%D0%BD%D0%B6%D0%B0%D1%80_%D0%BC%D3%99%D0%B4%D0%B5%D0%BD%D0%B8%D0%B5%D1%82%D1%96), т.б.) бөліп көрсетілді. Неолит тұрақты орналасу сипатына қарай: бұлақ, өзен, көл, үңгір тұрақтары деп төрт түрге бөлінеді. Республиканың табиғи-климаттық жағдайына байланысты көпшілік тұрақтар ашық (жер бетінде) түрде кездеседі. Жергілікті Неолит мәдениеттері мезолиттен бастау алып, қола дәуірінде жалғасын тапты.

**Өзін-өзі бақылау сұрақтары**

1. Неолит термині түсіндіріңіз
2. Қазақстандағы неолиттік тұрақтар

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018

5. Палеолит, мезолит и неолит. М., 2015

6. Байгунаков Д. Ежелгі Қазақстан кезеңін зерттеген археологиялық экспедициялар: жетістіктері мен нәтижелері. – Алматы. 2015. – 268б.

**Дәріс 8**

**Қазақстан энеолиті: зерттелу тарихы мен негізгі мәселелері**

Энеолит([лат.](https://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) aeneus – мыс және [гр.](https://kk.wikipedia.org/wiki/%D0%93%D1%80%D0%B5%D0%BA_%D1%82%D1%96%D0%BB%D1%96) lіtos – тас) – неолит пен қола дәуірі аралығындағы археологиялық кезең (тас-мыс кезеңі). Энеолитте тұңғыш рет таза мыс белгілі болды және одан әр түрлі әшекей бұйымдар мен еңбек құралдары жасалды. Алайда Энеолитте тас құралдары әлі де басым болды.

Адам қолдануды үйренген алғашкы металл — мыс болды. Мыс құралдардың өндіріске ене бастауы шақпақтас "индустриясының" біртіндеп құлдырауына себеп болды.

Қазақстанда энеолит [дәуірінің](https://kk.wikipedia.org/wiki/%D0%94%D3%99%D1%83%D1%96%D1%80) ашылған ескерткіштері әзірге көп емес. Олардың бір тобы қазіргі Қостанай, Ақмола облыстарындағы Торғай, Тобыл өзендерінің бойында. Осылардың ішіндегі ең жақсы зерттелгені және тарихи құнды материал бергені — Ботай қонысы. Сондықтан Қазақстанның осы аталған аймағындағы энеолиттік мәдениетті "Ботай мәдениеті" деп атайды.  
Ботай энеолиттік конысы қазіргі Солтүстік Қазақстан облысындағы Ботай [елді мекені](https://kk.wikipedia.org/wiki/%D0%95%D0%BB%D0%B4%D1%96_%D0%BC%D0%B5%D0%BA%D0%B5%D0%BD) жанында, Иманбұрлык өзенінің оң жағалауында орналасқан. Қоныс шамамен б. з. д. XXIV—XXII ғасырлар арасында, 200 жылдай уақыт өмір сүрген. Қоныстан 160-ка жуық жекелеген [үй](https://kk.wikipedia.org/wiki/%D2%AE%D0%B9) орындары ашылды. Үйлер кәдімгідей көше-көше болып салынған. Үйлердің көпшілігі жертөле ретінде қабырғасының жартысына жуығы жер астына үңгіп салынған. Үйдің кабырғасының бір метрге жуығы кәдімгі жер. Одан жоғары тұсы қазылған жерден шығарылған топырақпен дуал етіп шегендеген қабырға. Осылайша салынған қабырғаларға төбесіне қарай тарыла беретін бөрене-сырғауылдар қаланған. Күмбез түрінде жасалған төбеге [ағаш](https://kk.wikipedia.org/wiki/%D0%90%D2%93%D0%B0%D1%88) бұтақтары тасталып, оның үстіне шым жапқан. Үйдің төбесінің дәл ортасында түтін шығатын тесік қалдырған. Сыртқы [есік](https://kk.wikipedia.org/wiki/%D0%95%D1%81%D1%96%D0%BA) қабырғадан ойылып шығарылған, оның сыртында кішкене дәліз болған. Ошақ үйдің ортасында орналасқан. Одан төр жақта адамдардың жататын жері болған. Қоныстан тас, сүйек, сазбалшыктан жасалған заттар мен құралдар көп табылды. Мысалы, тас пышақтар, қанжарлар, [жебенің](https://kk.wikipedia.org/wiki/%D0%96%D0%B5%D0%B1%D0%B5), [найзаның](https://kk.wikipedia.org/wiki/%D0%9D%D0%B0%D0%B9%D0%B7%D0%B0) ұштары. Әр түрлі ағаш өңдейтін құралдар: шот, балта, қашау, тері өңдейтін қырғыштар тастан жасалса, біздер, инелер сүйектен жасалған.

Өлген адамдарын қоныстың маңындағы ескі тұрақтарға жерлеген. Жерленгендердің айналасына, қабір үстіне жылқының бас [сүйегін](https://kk.wikipedia.org/wiki/%D0%A1%D2%AF%D0%B9%D0%B5%D0%BA) айналдыра тізіп қойған. Ботайлықтар бүкіл еуразия даласындағы ең алғашқы [жылқы](https://kk.wikipedia.org/wiki/%D0%96%D1%8B%D0%BB%D2%9B%D1%8B) өсірушілер болған. Ботай қонысынан 70 мың жылқының сүйек қалдықтары табылды. Бұл тек зерттелген аумақтардан шыққандары ғана, әлі ашылмағандары қаншама?! Ботайлықтар, негізінен, жылқы өсірген алғашқы бақташы тайпалар. Ботайлықтардың ерекше атауға тұратын ғұрыптарының ішінен адамның бас сүйегін балшықпен мумиялауды білгендігін, итті кие тұтып үйдің табалдырығының астына көмгендігін атауға болады.

Қазақстан аумағындағы энеолит дәуірі мәдениетінің екінші аймағы — Маңғыстау өңірі. Энеолит мәдениеті Бұл өңірге екі жақтан келді деген тұспал бар. Бірі — Еділ-Жайық бойында [өмір](https://kk.wikipedia.org/wiki/%D3%A8%D0%BC%D1%96%D1%80) сүрген хвалын [тайпалары](https://kk.wikipedia.org/wiki/%D0%A2%D0%B0%D0%B9%D0%BF%D0%B0). Екінішісі — б. з. д. 3—2-мыңжылдықтарда Орталық Азиядан белгілі бір бөлігі Маңғыстауға қоныс аударған келтеминар мәдениетінің өкілдері. Маңғыстау түбегіндегі белгілі энеолит тұрақтары Шебер, Жыңғылды, Қошқарата, т. б.  
Бұл тұрақтардан ірі шақпақтас құралдар, оның ішінде тері өңдеуге көп пайдаланылған бүйірлі қырғыштар, қашау тәрізді құралдар, бір жүзді пышақтар, иінді бұрғылар табылды. Қыш ыдыстары саз балшыктан қолдан жасалған. Ыдыстардың көбінің түбі дөңгелек конус тәріздес, тұрқы жұмырткаға ұксас келеді. Ыдыстардың ернеуіне жаға тәріздес қалың жиекпен қатар тарақ жүзді өрнек салынған. Шебер тұрағынан кішкене металл біз табылды. Мұндай жекелеген металл заттар хвалын мәдениетіне жататын зираттардан да табылған.

Энеолит дәуірінде Қазақстан жеріндегі тайпалар, оның ішінде бүгінгі күнге дейін жақсы зерттелген Ертіс пен Еділ арасындағы елді мекен тұрғындары мал өсірумен айналыскан, оның ішінде жылқы түлігі басым болған.

**Өзін-өзі бақылау сұрақтары**

1. Қазақстандағы энеолит тұрақтарын айтыңыз
2. Энеолит еңбек құралдары

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018

5. Палеолит, мезолит и неолит. М., 2015

6. Байгунаков Д. Ежелгі Қазақстан кезеңін зерттеген археологиялық экспедициялар: жетістіктері мен нәтижелері. – Алматы. 2015. – 268б.

**Дәріс 9**

**Ботай мәдениеті және оның мәдениетінің қайнар-бастаулары**

Ботай мәдениеті [энеолит](https://kk.wikipedia.org/wiki/%D0%AD%D0%BD%D0%B5%D0%BE%D0%BB%D0%B8%D1%82) дәуірінде Солтүстік Қазақстанды мекендеген тайпалар мәдениеті. Солтүстік Қазақстан облысы  [Никольское](https://kk.wikipedia.org/wiki/%D0%9D%D0%B8%D0%BA%D0%BE%D0%BB%D1%8C%D1%81%D0%BA%D0%BE%D0%B5_(%D0%A1%D0%BE%D0%BB%D1%82%D2%AF%D1%81%D1%82%D1%96%D0%BA_%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%BE%D0%B1%D0%BB%D1%8B%D1%81%D1%8B)) ауылынан оңтүстік-шығысқа қарай 1,5 км жердегі Ботай қоныстарына байланысты аталған.Қазба жұмыстарын жүргізген  [Солтүстік Қазақстан университетінің](https://kk.wikipedia.org/wiki/%D0%A1%D0%BE%D0%BB%D1%82%D2%AF%D1%81%D1%82%D1%96%D0%BA_%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%9C%D0%B5%D0%BC%D0%BB%D0%B5%D0%BA%D0%B5%D1%82%D1%82%D1%96%D0%BA_%D0%A3%D0%BD%D0%B8%D0%B2%D0%B5%D1%80%D1%81%D0%B8%D1%82%D0%B5%D1%82%D1%96) [археологиялық](https://kk.wikipedia.org/wiki/%D0%90%D1%80%D1%85%D0%B5%D0%BE%D0%BB%D0%BE%D0%B3%D0%B8%D1%8F) экспедициясы (1981 — 83, жетекшісі В.Ф. [Зайберт](https://kk.wikipedia.org/wiki/%D0%92%D0%B8%D0%BA%D1%82%D0%BE%D1%80_%D0%A4%D0%B5%D0%B4%D0%BE%D1%80%D0%BE%D0%B2%D0%B8%D1%87_%D0%97%D0%B0%D0%B9%D0%B1%D0%B5%D1%80%D1%82) ) 15 га жерді алып жатқан қоныстан 158 үйдің орны қазылып аршылды. Олар қабырғалары бір-біріне жалғастырып салынған бірнеше тұйықталған бөліктерден тұрады. Кейбіреулерінде 30-ға тарта үйлер болған. Шаруашылық құралдары түрлі тастардан, балшықтан және сүйектерден жасалынған. Ботай мәдениетін жасаған [тайпалар](https://kk.wikipedia.org/wiki/%D0%A2%D0%B0%D0%B9%D0%BF%D0%B0) жылқыны қолға үйреткен. Тастан жасалған пышақ, [қанжар](https://kk.wikipedia.org/wiki/%D2%9A%D0%B0%D0%BD%D0%B6%D0%B0%D1%80), [жебенің](https://kk.wikipedia.org/wiki/%D0%96%D0%B5%D0%B1%D0%B5), [найзаның](https://kk.wikipedia.org/wiki/%D0%9D%D0%B0%D0%B9%D0%B7%D0%B0) ұштарының көптеп табылуы қоғам өмірінде аңшылықтың рөлін айқын көрсетеді. Сонымен қатар [гарпун](https://kk.wikipedia.org/w/index.php?title=%D0%93%D0%B0%D1%80%D0%BF%D1%83%D0%BD&action=edit&redlink=1), [ине](https://kk.wikipedia.org/wiki/%D0%98%D0%BD%D0%B5), [жуалдыз](https://kk.wikipedia.org/w/index.php?title=%D0%96%D1%83%D0%B0%D0%BB%D0%B4%D1%8B%D0%B7&action=edit&redlink=1), [тескіштер](https://kk.wikipedia.org/wiki/%D0%A2%D0%B5%D1%81%D0%BA%D1%96%D1%88), [тұмар](https://kk.wikipedia.org/wiki/%D0%A2%D2%B1%D0%BC%D0%B0%D1%80) және [әшекей](https://kk.wikipedia.org/wiki/%D3%98%D1%88%D0%B5%D0%BA%D0%B5%D0%B9) бұйымдардыңкездесуі шаруашылықтың әр саласынан хабар береді.

Ботай мәдениетінің қалыптасуына [Атбасар](https://kk.wikipedia.org/wiki/%D0%90%D1%82%D0%B1%D0%B0%D1%81%D0%B0%D1%80_%D0%BC%D3%99%D0%B4%D0%B5%D0%BD%D0%B8%D0%B5%D1%82%D1%96) [неолиттік](https://kk.wikipedia.org/wiki/%D0%9D%D0%B5%D0%BE%D0%BB%D0%B8%D1%82) мәдениетін жасаған тайпалары араласқан. Ботай мәдениеті [Жайық](https://kk.wikipedia.org/wiki/%D0%96%D0%B0%D0%B9%D1%8B%D2%9B) пен [Ертіс](https://kk.wikipedia.org/wiki/%D0%95%D1%80%D1%82%D1%96%D1%81) өзендерінің аралығын қоныстанған тайпалар мәдениетіне жатады.

Тұрғын-жайлар маңында арнайы ор қазылып, ол жерден еден, қабырғаға арналған сылауға қажетті саздар алынды. Қабырға периметрлері бойынша бөренеден шатырлармен қаптап, ортасында түтін шығаратын тетік жасалды. Бөрене  сазбен сыланып, жоғарыдан жануар терісі мен қыртыспен жабылды. Ғимараттың ішкі биіктігі 250-320 см құрады. Қайта тұрғызу сараптама жолы арқылы жүргізілді. 1983 жылдың жазында ежелгі тұрғын-жайдың үстіне ежелгі Ботай тұрғын-жайы салынады. Қайта тұрғызу өз-өзін анықтады. Жазда сараптамалық тұрғын-жайда суық әрі құрғақ болатын. Күз-қыс мерзімінде температурасы бір қалыптан түспеді. Тұрғын-жайды тұрақты түрде күтім жасағандықтан, адамдарға қапталған сыртының беріктігіне қарай тұруға қолайлық жасады (кем дегенде 15-20 жыл). Әрине, жыл сайын қабырға, қазан-ошақтың ішкі бөлігі сыланып отырған. Қазба жұмыстарын жүргізгенде ботайлықтардың тұрғын-жайлары бір-бірімен тығыз жалғасып жатты. Тұрғын-жайдың ішкі жобасы туралы біраз нәрсе айтуға болады. Ортада еденде ошақ орнатылған. Қабырға маңайында ұсақ шаруашылық шұңқырлар болды. Қазан ошақтарының қабырғасында көптеген шаруашылық және діни қажеттіліктер тізіліп тұрған. Ботайлықтар қабырға айналасында шыға беріске қарсы сәкілерді орнатып, терілерді төсеген. «Шұңқыр-консервілерде» ұзақ уақыт бойы сақтаған. Ол былай жасалған: 1 метрге дейін шұңқыр қазып, оның ішіне жылқы етін тұтастай салып, терісімен және сазбен жапқан. Үстінен от жағып, оттегінің толғымен жанып болғанын күтеді. Дайын болған ет ауасыз да, сол шұңқырда бұзылмай сақталады. Өзен жағасы маңындағы өндірістік құрылыстарда ежелгі адамдар тас, ағаш, аңдардың сүйегі мен терісін өңдеп, киім тіккен, қыш ыдыстар дайындаған. Тастан жасалған жебе, садақ, қанжар, пышақ, найза ұштықтарының көптеп табылуы қоғам өмірінде аңшылықтың рөлін айқын көрсетеді. Сонымен қатар жылқының сүйегінен ағашты өңдейтін қашауғыш, құс сүйегінен киім тігуге арналған инелер, жуалдыз, тескіштер, тұмар мен әшекей бұйымдарының кездесуі шаруашылықтың әр саласынан хабар береді.

**Өзін-өзі бақылау сұрақтары**

1. Ботай мәдениеті жайлы түсінік
2. Ботай мәдениетінің орналасу аймағы шекарасы

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018

5. Палеолит, мезолит и неолит. М., 2015

6. Байгунаков Д. Ежелгі Қазақстан кезеңін зерттеген археологиялық экспедициялар: жетістіктері мен нәтижелері. – Алматы. 2015. – 268б.

**Дәріс 10**

**Қазақстанмен іргелес аумақтардың тас ғасыры ескерткіштері мен мәдениеттері**

Левалулла археологиялық тас өндірісі жоғарғы немесе орта палеолитке жатқызылады. ХІХ ғасырдың Париж қаласының маңынан Леваллуа Перре тұрағымен аталады.

Жоғарғы палеолиттік адамның материалдық мәдениеті жер жүзінің әр түрлі аудандарында әр уақытта қалыптасты, сондықтан оның тарихи даму жолдары бірдей болған жоқ. Сірә, көбінесе тас құралдарды өңдеу техникасы жағынан айырмасы бар екі үлкен аймақ болды. Еуропа мен Алдыңғы Азияда ежелгі адам призмалық өзектасты өңдеудің жаңа техникасын өте ерте игерді. Африкада және Қазақстанның, Орта Азияның іргелес аудандарын қоса Орталық Азияда индустрияның негізгі форма­сы әлі көп уақытқа дейін тасты бөлшектеудің ескі леваллуалық техникасы болып қала берді. Мұнда тек кейінгі палеолиттің соңғы кезеңдерінде, мезолитке жуықтағанда ғана жаңа призмалық техникаға көшу басталады. Әр түрлі іске қолданылатын еңбек құралдары пайда болды. Кейінгі палеолитте жонғыштар, сүйір және доғал шетті қырғыштар, екі шеті жұқартылған тас тіліктері, бүйірлі және ортаңғы жүзді кескіштер, найза мен сүңгінің ұштары, шұңқырлы тас тіліктері, тескіштер секілді әр қилы құралдардың саны оннан асып кетті. Әсіресе тас тіліктері мен жаңқаларынан дайындалған кескіш құралдар көп еді, олардың үшкір бұрыштары кесе-көлденең келетін шетіндегі тас тілігінің жазықтығына орналасып, кесетін жүз жасап омырылды да. Трассолог мамандардың есептеуінші кейінгі палеолитте пайдаланылған құралдардың (өзектастың бірнеше түрлері, қырғыштардың бірнеше түрлері, т.б.) жалпы саны жүзге жақындап қалған.

Кескіштердің көп болуы сүйек өңдеудің рөлі өсе түскенін көрсетеді. Бұл материалдан шақпақ жүзді және сүйек сапты құрама құралдар, қилы бұрғылар, тескіштер, ауланған жануарлардың [терісін өңдейтін қырғыштар](http://engime.org/a-j-amanlova-e-marflan-atindafi-40-orta-mektep-informatika-pen.html), найзалар мен сүңгілердің сүйек ұштары, шанышқылар, лақтырылатын найзалар жасалды. Сүйек инелер пайда болып, адам теріден киім тігуді үйренді. Аң аулау шаруашылықта бұрынғыдай жетекші рөл атқара берді. Бірақ аңшылық құралдарының әр қилы болуы, аң аулау­дың, жаңа әдістері (отты қолданып аңды қамау, оны ұстау үшін қамба қазу, арқанға байлап тас лақтыру, аран жасау) шаруа­шылық кәсіптің бұл түрінің өнімділігін арттырды. Алғашқы адамдар ыңғайлы жерлерде шанышқыларды, қысқа істік сүйектен жасалған долбарлы қармақтарды пайдаланып, балық аулады. Адам бұрынғыша әр түрлі өсімдік тағамдарын: жабайы жаңғақ, жидек, жабайы сәбіз, қымыздық, жуа және кейбір өсімдіктердің түйнектерін теруді кәсіп етті.

Кейінгі палеолитте, әсіресе, оның климат [суыған бірінші жартысында](http://engime.org/tairip-kirispe.html), адамдардың қоныстары кішігірім қырдың төбесіне жақсылап салынған баспаналар болды; бұлардың орнынан археологтар баспаналардың тіреуіштері қазылып орнатылған көптеген шұңқырларды және көп от жағылған жерлерді тауып жүр.

**Өзін-өзі бақылау сұрақтары**

1. Леваллуа терминіне анықтама беріңіз
2. Левалуа ең ірі тұрақтары

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018

5. Палеолит, мезолит и неолит. М., 2015

6. Байгунаков Д. Ежелгі Қазақстан кезеңін зерттеген археологиялық экспедициялар: жетістіктері мен нәтижелері. – Алматы. 2015. – 268 б.

**Дәріс 11**

**Солтүстік Қазақстан тас ғасыры ескерткіштері мен мәдениеттері**

Археология ғылымының теориялық-методологиясы төңірегіндегі пікір – сайыстар әлі күнге дейін толастаған жоқ. Өткен ғасырдың 90 – шы жылдары жарық көрген В.Ф.Генинг, Ю.Н.Захарук, Л.С.Клейн секілді ғалымдар еңбектері соған дәлел. Археология ғылымындағы түрлі мәселелерге қатысты пікірталастардың тоқтай қоймағандығын біздіңше:біріншіден,зерттеушілердің барлық проблемаларды шешетін ғылыми әдісі әлі жоқ екендігімен, екіншіден археология ұзақ жылдар бойы жетіліп үлкен ғылым саласына айналуы, сөйтіп оны бірде – бір зерттеуші өз тұжырымдамасымен толық қамти алмайтындығымен түсіндіруге болады.

Отандық археологияда теориялық – методологиялық проблемаларды шешу үшін ең алдымен ізденушілер ғылыми әдістері мен тарихнамалық еңбектерге тереңірек тоқталып отыруымыз қажет секілді. Археология тарихнамасы ашылған ескерткіштер, табылған заттар, жекелеген авторлардың көзқарастарын, археологиялық ізденістердің қалыптасуы мен дамуын ғана қамтып қоймай, ұмыт болған нысан немесе зерттеушілердің пайымдауларын қайта жаңғыртуға мүмкіндік береді. Бұл жерде айта кететін бір жайт, археология тарихнамасы мынадай мәселелерді шешуге ат салысуы қажет:өз алдына ғылыми пайымдауы бар ғалымдардың теориялық – методологиялық принциптерін анықгау;деректемелік қорға, оны ғылыми айналымға пайдалану қажеттілігіне және де археологиялық фактыларды зерттеу әдістемесіне талдау жүргізу;археологиялық фактыларды анықтау және жүйелеу жұмыстарын жүргізген әрбір археологиялық ғылыми мектептер мен ағым өкілдерінің рөлін, проблеманы шешудегі орнын нақтылау;археологиялық ізденістердегі проблемалардың қойылуы, дамуы мен өрістетілуін ашу;ғылыми мекеме, жоғарғы оку орны мен музейлер жүйесін біртұтас қарастырып, археология саласында зерттеу іс – әрекеттерінің ұйымдастырылуын көрсету;түрлі археологиялық ғылыми бағыттар мен мектептер өкілдерінің пайымдауларын зерттеу және мұндағы археологиялық тұжырымдаманың келесі буындар еншісіне өтуі үрдісін бақылау.

Қазақстанда көптеген палеолит мәдениеттері өзіндік бірегейлігімен ерекшеленеді және тас индустриясының жер бетінде ашық жатуы бірқатар ғалымдардың кейбір тұғырнамасын (әсіресе стратиграфиялы ескерткіштерге негізделген) өлкедегі тас дәуірі проблемаларын шешу үшін қолдануға болады. Отандық тас ғасыры тарихнамасында теориялық – методологиялық мәселелер қарастырылуы өте мардымсыз. Оған тас ғасырымен шұғылданатын мектептің енді ғана қалыптасып қеле жатқандығы себеп болса керек. Еліміздің территориясының басым бөлігін шөлді жене шөлейтті аймақтар (аридная зона) алып жатыр. Бұл өз кезегінде тас ғасыры мәселелерін зерделеудің өзіндік әдістерін қалыптастыра бастады.

Енді осыларға тоқталып кетелік.Аздап тарихнамалық шегініс жасап кетер болсақ, Орталық Азия палеогеографиясына қатысты археологиялық әдебиеттерде өткен ғасырдың 70– 80 – ші жылдары шөлді және шөлейтті аудандардағы көненің көзіне қатысты пайымдаулар айтыла бастады. Оның ерекшеліктері, өзіне тән ескерткіштер материалдарын тұжырымдау мен әдістемесі А.В.Виноградов пен Э.Д.Мамедовтың «Первобытный Лявлякан», А.В.Виноградовтың «Древние охотники и рыболовы Среднеазиатского междуречья», П.М.Долухановтың «География каменного века» жене «Аридная зона Старого Света в позднем плейстоцене и голоцене» сынды жұмыстарында көрініс тапқан еді. Осы жұмыстар негізінде ерте өркениеттер плейстоцен мен голоцен кезінде аридтік климат дамуымен байланыстырыла зерделене бастады.

Ал, геохронологиялық зерттеулер геологиялық – геоморфологиялық және хронологиялық әдістерді қолдану барысында ежелгі заман ескерткіштерінің хронологиялық жобасын жене абсолюттік жасын анықтауға жетелейді. Оған Қазақстан палеолиттану ғылымының ірге тасын қалаушылардың бірі А.Г.Медоев көп сүйенді. Ғалымның «Геохронология палеолита Казахстана» атты еңбегінде археологиялық материалдар негізінде еліміздің территориясындағы ежелгі тас деуірі геохронологиясы сөз болды. Оны ғалым құрастырған кезде қазынды қабатының геологиялық жағдайын, жаңа тектоникалық қозғалыстар мен палеогеографиялық контекстерді әрдайым ескеріп отырған. Бұл зерттеушінің пікірінше: палеолиттік заттар немесе жекелеген үлгілерден тұратын кез – келген коллекцияда геохронологиялық мәлімет бар. Оны алу немесе ашып көрсету зерттеу әдісіне, геологиялық даму тарихының ерекшелігіне, зерттеушінің білім деңгейіне тікелей байланысты. А.Г.Медоев: «Материалды ашық жатқан және қазып алынған деп бөлуге болмайды, алғашқысы екіншісіне, ал ол өз кезегінде жалпы көрініске толықтырулар енгізеді», – деп жазады. Осы пайымдауы арқылы зерттеуші шөлді және шөлейтті аймақ материалдарының да ғылыми маңызы зор екендігін көрсетіп берді. Палеолиттану мен геология әдістемесін өз ғылыми еңбектерінде ұштастырған зерттеушілерден (В.И.Вернадский,А.Л.Павлов, В.И.Громов, т.б.) А.Г.Медоевтың айырмашьшығы сол, ғалым шөлді және шөлейтті аймақтардың тас ғасыры құралдарын басқа өңірлердегі стратиграфиясы сақталған ескерткіштер материалдарымен байланыстыра зерттеді, оларды өзара қабыстыра қарастырды.

**Өзін-өзі бақылау сұрақтары**

1. Тас дәуірін ескерткіштерін қазу әдістері
2. Тас дәуірін зерттейтін Қазақстандық ғалымдар

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018

5. Палеолит, мезолит и неолит. М., 2015

6. Байгунаков Д. Ежелгі Қазақстан кезеңін зерттеген археологиялық экспедициялар: жетістіктері мен нәтижелері. – Алматы. 2015. – 268 б.

**Дәріс 12**

**Шығыс Қазақстанның тас ғасыры ескерткіштері**

Айта кету керек, тарихилыққа дейінгі адамзат эволюциясынан ерекше орын алатын кейінгі палеолиттегі саналы адамдардың мәдени дамуы жоғары тылсым күштерге деген сенімді тудырған болатын. Бұл кездері тотемдік, т.б. діни көзқарастар негізі қалыптасқан еді. Көптеген ритуалдар барысында аңдардың, заттардың және табиғи құбылыстардың культтары, магия мен магиялық түсінік қалыптасқан болатын. Мұны жартас суреттерінен, жасалынған әшекейлік бойтұмарлардан да көруге болады.

Діннің негіздері мен алғышарттарын зерттеген мамандар оның қалыптасуына әсер еткен ғарыштық, атмосфералық, геотекториялық, социумдық, антроптық, әлеуметтікмәдени, антропологиялық, психологиялық, геосеологиялық факторлар мен негіздерді атап кетеді.

Алғашқы қауымдық құрылыс кезіндегі діни түсініктердің барлық алғашқы түрлерінде – фетишизм, тотемизм, анимизм және магия ерекше көрініс тапты. Бұл діни түсініктерді ғалымдар ең алғашқы наным-сенімдер ретінде бағалайды. Қазіргі таңда ғылымда бес мыңдай діндер белгілі. Діни формалардың әр алуандығы, тілдік ерекшеліктер және діл діни танымдарды әрқилы түсінуге алып келіп жатады. Сондықтан кейбір діни құбылыстарды дінге жатқызу мәселелері шешімін таппай келеді.

*Фетишизм*– кейбір жансыз денелердің ерекше құдіретті күштеріне сену, мысалы, үңгірлер, тастар, ағаштар, белгілі бір еңбек құралдары мен тұрмысқа қажетті заттар, т.б. Фетишистік түсініктер – жансыз денелерді жанды дүние ретінде қабылдау. Мысалы, адамдарды өлімнен сақтап қалушы үңгір немесе ашаршылықта адамдар жемісін қорек еткен ағаш, аң аулағанда қолданылған садақ, т.б. фетиш болып саналды.

*Тотемизм.*Аустралия аборигендерінде толық сақталған – тотем болып табылатын белгілі бір жануар не өсімдік түрлері, немесе басқа да заттар мен табиғат құбылыстары аборигендер арасында тығыз байланыс бар екендігіне сену. Тотемге сиынған жоқ, бірақ оны басқалардың «әкесі» не «ағасы», т.б. деп санады. Тотемі бір туыстарға өз тотемін өлтіруге, зияндық жасауға, тамаққа пайдалануға тиым салынады. Әрбір туыстың өзінің қасиетті орталығы болды, онда тотемдік әдет-ғұрыптар сақталып, олармен байланысты салт-дәстүрлер орындалды. Жалпы алғанда, тотемизм туыстың табиғи ортамен байланысының идеологиялық көрінісі, бейнесі болды.

*Анимизм* – белгілі бір денелер бойында болатын ерекше құдіретті күш иелеріне сену. Анимистикалық сенімдер табиғатқа жан бітірумен байланысты болды.

*Магия немесе сиқыршылық*– адамдардың басқа адамдарға, жануарларға, өсімдіктерге, тіпті табиғат құбылыстарына әсер ету қабілетіне сену. Бақыланып отырған құбылыстардың өзара байланыстарының шын мәнін түсінбей, кездейсоқ сәйкестіктерді дұрыс түсінбей, кей адамдар сөз және белгілі бір әрекеттер арқылы басқа адамдарға көмектесуге не керісінше зиян етуге болады деп сенді. Магия: “ақ” (қорғаушы) және “қара” (жамандық жасаушы) болып бөлінді. Көптеген ғалымдардың пікірінше, магия дін бола коймаған, өйткені адамнан күшті құдірет иесін емес, адамның мүмкіндіктерін дәріптейді. Бірақ фетишизм, тотемизм мен анимизмде табиғаттан тыс құдірет қауымдық қоғам кезеңінде-ақ орын алғандығы анық.

Идеология мен рухани мәдениет уақыт өте келе өзгерістерге ұшырады. Салт пен дәстүрге негізделген өмірлік қаракет барысында алғашқы қауымдық мәдениеттің ең маңызды сипаты синкретизм, яғни формалардың бөлінбейтіндігі, адам мен қоршаған орта біртұтастығы болған еді. Жазу болмағандықтан қажетті ақпарат жинақтау, мәдениетті дамыту кенжелеп қалып жатты. Синкретизм алғашқы адам қызметінен көрініс тапты, еңбек құралдарын жасау барысында басқа дүниелерді де жасау келіп шықты. Соңынан рухани мәдениеттің бөлшектері дами бастады. Олар: моральдың алғашқы белгілері, миф арқылы әлемді қабылдау, діннің алғашқы формалары, ғұрыптық ритуалдар, пластикалық жануарлар мен адам бейнелері, т.б. Мәдени дамуда тілдің маңызы ерекше болды, ендігі жерде адамдар өзара тілдесіп, түсіністі. Соның нәтижесінде ұжымдық ойлау, жекеше ойлау дамыды.

Діни көзқарастарды жүйелеуде діннің түрлері арқылы ортақ белгілері негізінде типологияға бөлуге болады. Дінтанушылар арасында дінді политеистік (көп құдайшылдық), супергенотеистік (көп құдайшылдықты мойындау, алайда олардың арасынан бір құдайды бас көріп, соған табыну) және монотеистік (жалғыз ғана құдайға табыну) типологиялық сызбалар негізінде жіктеу кеңінен орын алады. Сондай-ақ ру-тайпалық, халықтық-ұлттық және әлемдік діндер деп те жіктеу кең таралған. Ру-тайпалық діндер адамзаттың тарихилыққа дейінгі эволюциясы кезінде қалыптасты. Өз кезегінде ру-тайпалық діндер ру мен тайпаның қоғамдық өмірінен туындады да, этностардың тарихи-сатылы типтерімен біте-қайнасып кетіп, қасиетті дүниеге айналды. Мұндай ру-тайпалық діндерде ата-баба культы, көсем культы, сондай-ақ фетиштік, тотемдік, магиялық, анимистік және культтық-ғұрыптық іс-әрекеттер маңызды орын алады. Дамыған ру-тайпалық құрылыста анимистік кешендерден инициация (латынша: initiatio – құпия жасау, арнау; белгілі бір әлеуметтік топтағы индивидуумның жаңа даму сатысына өтуі; бозбала мен бойжеткеннiң есейiп балиғатқа толуына байланысты тapaғaн әмбебап әдет-ғұрып жүйесi) қолдаушысы ретінде немесе басқа қырынан танылған бір рух бөлініп шығады да, ол тайпалық құдай келбетін иемденеді. Тайпалық құдай бейнелері сол қауымдағы адамдарды біріктірді немесе руларды, басқа тайпаларды бір-бірінен алыстатты. Әдетте, мұндай құдайлар өздері қорғайтын және қолдайтын этникалық өңірлер шеңберінде ғана билік етті. Ру-тайпалық ұйымдар ыдырай бастаған кезде халықтық-ұлттық (иудаизм, т.б.) және әлемдік діндер (ислам, буддизм, христиандық) шықты, алайда олар да ру-тайпалық қоғамдағы кейбір діни бөлшектер сақталып қалды.

Кейінгі неолиттік және энеолиттік тайпалардың бейнелеу өнерінде, негізінен алғанда, бұрын басталған орындаудың шартты мәнеріне көшу тоқталмады. Бұл уақыттың туындылары әдейі қарапайымдай түсуге, бүтіннің орнына оның қайсыбір етене бөліктерін бейнелеуге, көбіне едәуір мөлшерде стильдеуге ұмтылуды көрсетеді. Бейнелеу өнерінде декоративтік бағыт, яғни тұрмыстағы барлық заттарды, әсіресе, киім-кешекті, қарулар мен үй мүліктерін көркем оймыш, қима, кесте, аппликация, т.б. көркемдеу өте кеңінен тараған еді.

Мәселен, әдетте, ертедегі неолитте қыш безендірілмеді. Алайда Еуразия орманды алқабында тіршілік еткен көптеген археологиялық мәдениеттердің өкілдері кейінгі неолитте, энеолитте ойықты-тарақты таптармен қыш ыдыстарын өрнектей бастаған еді. Мұндай безендіру қола дәуірінде кеңінен етек жайды. Безендіру әрекетінің көпшілігі қыш ыдыста ризық мол болсын, іші үнемі асқа толсын деген түсініктерден туындады.

Өнердің басқа түрлері де, атап айтқанда ауыз әдебиеті, би және музыкалық халық шығармашылығы дами берді, бұл жөнінде, мәселен, күрделіленген мембранды барабандар және резонаторлармен жабдықталған ішекті аспаптардың пайда болуы кепіл бола алады.

Рулық қауымдағы шаруашылықтағы қаракеттер дінге де өзіндік әсерін тигізді. Қоғамдық санаға байланысты дін де эволюцияланып күрделеніле түсті. Өзінің жеке және сыртқы табиғаты туралы білімдердің жинақталуына қарай алғашқы тұрмыстық адамзат табиғатпен өзін теңдестіруді барған сайын азайта берді, бізге беймәлім, жаратылыстан тыс болып келетін ізгі де тылсым күшке өзінің тәуелділігін барған сайын көбірек ұқты. Осыған байланысты табиғат заттары мен құбылыстарын дуалистік бөлу туралы ескі ұғымдар ізгі де зұлымдық негіздердің мәңгі-бақилық күресі туралы ұғымдарға ұласып кетті. Зұлымдық күштері өзіне қарсы тұрған ізгілік күштеріне мүләйімсуге тырысып, рудың тұрақты қорғаушысы және қорғаны ретінде оған бас ие бастады. Тотемизмнің мазмұны өзгерді: тотемдік «туыстар» мен «ата-тектер» дінге табынудың нысанына айналды. Сонымен қатар рулық құрылыс пен анимизмнің дамуымен өзінің өлген ата-бабалары аруақтарының руға көмектесетіндігіне сенім туа бастады. Зооморфты ата-бабалары антропоморфтылармен ығыстырыла басталды; тотемизм сарқыншақтарда (мәселен, тотемдік атауларда және рулардың эмблемаларында), бірақ сенімдердің жүйесі ретінде емес, сақталып қала берді. Осы анимистік негізде барлық мүмкін болатын образдарда жануарлар мен өсімдік дүниесінің жер және аспан күштерінің рухында бейнеленіп, табиғатқа табыну қалыптаса бастады. Егіншіліктің пайда болуымен егіп өсірілетін өсімдіктердің және олардың өсіп шығуы байланысты болған табиғаттың, әсіресе, күн мен жердің күштеріне табыну қалыптаса бастады.

Егіншілік аудандардағы бірқатар халықтар дәнді-дақылдар рухтарын құрмет тұтты. Көпшілік халықтарда Күнге табыну кеңінен орын алды. Күн әдетте ұрықтандыратын ер адамның негізі ретінде, жер ұрықтанатын әйел ретінде әдетте ойлап ұғып келген, мұнда күннің игілікті ықпал етуінің циклділігі өліп және тіріліп тұратын шұрайлылық рухы туралы бұл жөніндегі ұғымды тудырған. Күн күшін нығайтудың, жер құнарын күшейтудің, жаңбыр жаудырудың, тағы сондайлардың магиялық практикасы қалыптаса басталды. Өткен кездегі сатыдағыдай, дін әйелдердің көрнекті шаруашылық және қоғамдық рөлін бейнелеп, идеологиялық жағынан нығайта түсті. Үй иесі әйелдер мен ошақ басы күзетшісі аналық-рулық табыну одан әрі дами түсті; мүмкін неғұрлым дамыған халықтарда әйелдік арғы тек әже-әнбиелік табыну туа бастаған болу керек. Табиғат рухтарының үлкен бөлігі және олардың ішінде, ең алдымен, жер-ана рухы әйел образында көрініп, әйел есімдерімен аталды. Әйелдер көбіне басты күш, ал кейбір тайпаларда тіпті құпия білімдер мен магиялық күштердің төтенше таратушы иесі болып саналды.

**Өзін-өзі бақылау сұрақтары**

1. Алғашқы қоғам адамдары
2. Алғашқы адамдардың діни-наным сенімдері

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018

5. Палеолит, мезолит и неолит. М., 2015

6. Байгунаков Д. Ежелгі Қазақстан кезеңін зерттеген археологиялық экспедициялар: жетістіктері мен нәтижелері. – Алматы. 2015. – 268б.

**Дәріс 13**

**Орталық Қазақстан тас ғасыры**

Антропология (грекше antropos - адам) – адам туралы ғылым. Ол адамның шыққан тегін және оның барлық кезеңде бірдей даму типін зерттейді. Әрине, адам денесінің құрылысын анатомия зерттейді. Бұл ғылымдардың бір-бірінен айырмашылығы неде? Антропологтар анатомдарға қарағанда басқа тұрғыдан қарайды. Қалыпты анатомия адамды жинақтап, «орталық» тип деңгейінде абстракты үлгі есебінде зерттейді. Антропологияда адамды салыстырмалы кең көлемде, әрбір адамның жеке әрекеттерін зерттейді: жыныстық, жастық, конституциялық, қызметтік, этникалық және нәсілдік. Бір қатар сұрақтар бойынша антропология, этнография және археологиямен де тығыз байланысты. Антропология адам тарихымен байланысты, жер қоймасынан табылған заттарды зерттейді. Этнография халықтың тұрмысы мен мәдениет ерекшеліктерін, олардың шығу тегін, таралу жолдарын және мәдени тарихи қарым-қатынастарын да зерттейді. Антропология – табиғаттануға жатады. Бірақта биологиялық пәндер ішінде алатын орыны де ерекше, себебі, адам екі қоғамның өкілі – биологиялық және әлеуметтік. Адам – қоғам мүшесі. Адамның, адам болып қалыптасуы жіне оның өмірі қоғамдық ұйымда өтеді. Еңбек пен қоғам – адамның тіршілігі мен жағдайының негізі, оған әлеуметтік тарихи жағдайлар әсер етеді. Антропология ғылымы бірнеше бөлімнен тұрады.

1. Антропогенез – жануарлар дүниесіндегі адамның алатын орны мен адамның адам болып қалыптасуын зерттейді.
2. Морфология - әрбір адам типінің өзгерісін жасқа байланысты өзгеруін, жынысқы байланыстыөзгеруі, жынысқа байланысты белгілерін және тұрмыс жағдайын зерттейді.
3. Этникалық антропология - өткен дәуірден және қазіргі жер шарындағы халықтың антропологиялық құрамын, нәсілдік қалыптасуын, көшіп қону тарихын зерттейді.
4. Физикалық антрополгия – адамның физиологиялық және биохимиялық ерекшеліктерімен олардың әртүрлі өзгерістерін зерттейді.

Антропологиялық зерттеу әдістері. Антропологияның зерттеу аймағы – адам денесі. Ол антрополгиялық және медициналық аймақ болғанымен, олар бірдей емес. Антропологтар бірқатар сапалық белгілерді (антропоскопия) және адам денесінің сандық көрсеткіштерінің (антропометрия) ерекшеліктерін суреттейді. Антропологиялық әдістер арқылы морфологиялық және физиологиялық көрсеткіштерді талдайды. Антропологиялық зерттеулердің нәтижелері сот медицинасында, хирургияда т.б. практикалық медицинада өте кең және жиі қолданылады. Мысалы, киім тігуде, үй жиһаздарын дайындауда және станоктарды құрастырудың стандарттарын белгілейде де маңызы бар. Антропоскопиялық әдіс пен антропометриялық әдіс, бірін-бірі толықтырып отырады.

Адамның шыққан тегі туралы проблема адам баласын барлық уақытта бірдей қызықтыратын сұрақ. Бұл табиғаттанудың негізгі сұрағы және оны шешудің дүние танымдылық маңызы бар. Адамның адам болуы туралы идиологиялық күрес ертеден келе жатқан көзқарас. Адамның табиғи пайда болуы туралы көзқарасты материалистік тұрғыдан ған түсіндіруге болады. Материалистік көзқарас Римнің натурфилософы Лукреция Караның «Зат тұрғысы» - «О природе вещей» атты шығармасында берілген. Рим дәрігері К.Гален адамға ең жақыны маймыл деп, оның анатормиясын зерттеген. 1619 жылы Италиян философы Лючилио Ваниниді адам маймыл мен туыстас дегені үшін өртеп өлтірілді. Адам жануарлар дүниесіне жатады деген ұғым зерттеушілердің ойында болғанымен, оны сол кездегі діннің дамуына байланысты идеалистік көзқарасқа қарсы шығу мүмкін болиады. Бірінші болып жануарларды жіктеудің негізін қалаған К.Линней, түр өзгермейді деген ұғымнан таймаған. Ол «адамды жаратушы құдай» деген ұғымнан таймаған. Ол адамдарды приматтар отрядына, сүтқоректілер класына жатқызған. Осы отрядқа Линней, маймыл мен жартылай маймылдарды да кіргізген. К.Линнейдің ұсынысы бойынша адам туыстық және түрлік атаққа ие болды (Homo sapiens – человек разумный – ақалды адам). ХVІІІ ғасырда адам маймылдардан шықты, деген ұғымды қолдағандардың бірі орыс натуралисті Афанасий Каверзанов болатын. Ол өзінің «жануарлардың қайта қалыптасуы» деген кітабында (1778) барлық жануарлардың шыққан тегі біреу және олар бір-біріне сыртқы бейнесі ұқсамағанымен олардың ішкі мүшелерінің құрылысында таңқаларлықтай ұқсастықтар бар деген. Бірінші эволюцияның авторы Ж.Б.Ламарк, адамның шығу тегі туралы гипотезаларында бірінші болып «Зоология философиясы» (1809) атты еңбегінде көрсеткен. Ламарк, адамның шыққан тегі, екі аяғымен тіке жүруге бейімделген, ағашта тіршілік ететін, маймыл тұқымының біреуі деп есептеген. Адамның прогрессивтік ерекшеліктерінің пайда болуын, Ламарктың эволюциялық теориясы бойынша, мүшелердің жаттығуларының нәтижесі және олардың қажеттеліктерінің даму барысында ұрпақтан-ұрпаққа берілуі деп көрсетті. «Түрдің шығу тегі» деген еңбегінде Ч.Дарвин болашақта эволюцияның ілім, адамның шығу тегін анықтауға үлесін қосады деп көрсетті. 1871 жылы «Адамның тегі» деген Ч.Дарвиннің жаңа кітабы шықты. Осылайша, антропогенез теориясының биологиялық негізі қаланды. Бірақта «Ақылды адамның» шығу процесі биолигиялық проблемаемес. Адам эволюциясының негізгі факторы еңбек ету. Антропогенездің еңбекке байланысты теориясын ұсынған және дәлелдеген Ф.Энгельс. Адамның шығутегі туралы сұрақ осы күнге дейін идеологиялық күрес аренасы. Күмәні жоқ дәлелдемелердің қысылуымен адамның агтропоморфты бастамаларданшыққаны мойындалды.

**Өзін-өзі бақылау сұрақтары**

1. Антропология ғылыми анықтама
2. Антропогенез қанша бөлімнен тұрады

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018

5. Палеолит, мезолит и неолит. М., 2015

6. Байгунаков Д. Ежелгі Қазақстан кезеңін зерттеген археологиялық экспедициялар: жетістіктері мен нәтижелері. – Алматы. 2015. – 268б.

**Дәріс 14**

**Оңтүстік Қазақстан тас ғасыры ескерткіштері**

Қазіргі танда Қазақстан территориясынан 500 – ден астам палеолит ескерткіштерінің орны анықталған. Бір ғана Мұғалжар өңірінен 60 – тан астам тас дәуірі ескерткіштері табылған болатын. Соңғы жылдарда бұл аймақтан табылған ескерткіштер саны (100 шақты – *авт.*) едәуір арта түскен. Үңгірлік тұрақтардан жекелеген тас құралдарын қамтитын бұл көне көз куәлерін зерттеуде шөлді жөне шөлейттік аймақтан табылған ескерткіштер рөлі немесе үлес салмағы қандай деген сұрақ туындайды. Тас дәуіріне жататын қуаң аймақтардан табылған ескерткіштер ежелгі дәуірдегі мұралардың басым бөлігін құрайды. Ал, стратиграфиясы сақталған тұрғын жайлар өте аз. Отандық және шетелдік әдебиеттерде куаң аймақ археологиясында аса дәлдікті қажет ететін терминдердің бірі – «мәдени қабат» болып табылады. Еуразия орманды, таулы өңірлерінде ашылған ескерткіштердің көбінде «мәдени қабат» сақталғандықтан, бірқатар археологтар мұндай ғылыми терминге аса зор мән береді.

Орталық Азия табиғи жағдайына тән көптеген объектілерде мәдени қалдықтардан тек тас бұйымдарының жер бетінде «ашық» жатуы, бірден алғашқы деректеме алатын мәліметті азайтады. Өйткені сол бұйымдар жатқан жерлерде бірнеше дәуірлердің мәдени қалдықтары аралас жатуы ғажап емес.

Жалпы алғанда, палеолит тұрақтарының далалық зерттеу әдістері нысан (объект) сипатына тікелей байланысты жүргізіледі. Мәдени қабаты бұзылған ескерткіштерде негізгі назар сол арадағы жер жағдайымен, яғнинысанның орналасқан орынмен бұйымдар байланыстырыла, өзара үндестікте қарастырылады. Яғни, далалық ізденістер барысында сол төңіректен шикізат көздері де іздестірілді. Одан кейінгі ғылыми талдауда әрбір нақты топтағы құрал – саймандарға кешенді сипаттама жасалынады. Құралдар үстіңгі қабатының физикалық сақталуы, техникалық – типологиялық көрсеткіштермен оның бір немесе бірнеше кезеңді қамтитын топтамадан тұратындығы анықталынады. Кейде ежелгі нысандардың функционалдық – дифференциялық бөліктері анықталуы да мүмкін. Шақпақтас қалдықтары жер бетінде жатқан жағдайда, ескерткішті қоршаған аудан топографиясы ескеріліп шаршы метрлерге (квадраттарға)жіктелінеді де, артефактілер жинап алынады [80].

Шөлді және шөлейтті аймақ жағдайындағы ескерткіштерде көбіне мәдени қабат мәселесін әр ғалым әртүрлі пайымдайды. Мұндай нысандарда тек ежелгі адам қалдырған жекелегензат қалдықтарысақталады. Мысалы, олар: таспен қаланған тұрғын үй іргесі, ошақ қалдықтары және басқа шаруашылық құрылыстар, шұңқырлар және өзге де артефактылар. Әдетте бұлардың өзі өте аз және сирек ұшырасады. 1971 жылы жарық көрген «К проблеме нижнепалеолитических поселений открытого типа с разрушенным культурным слоем» деген еңбек авторы И.И.Коробков [81, 61]мұндай нысандарды «мәдени қабаты бұзылған ескерткіштер» деп бөліп көрсетті. Бүгінгі таңда түрлі дефиляцияға ұшыраған, жер бетінен жинастырылған материалдар республиканыңбарлық өңірлерінен табылып отырғаны белгілі. Әлбетте, бұл нысандар антропоген немесе бос топырақты, әлде болмаса рельефтің басқа тұрпаттарын шайып кеткен су не жел әсерінен бұзылуы мүмкін. И.И.Коробковтың айтқан тұжырымын шөлді және шөлейтті аймақтарда «ашық» жатқан көне дәуір куәларына телуге болады ма? Әрине, жоқ. Өйткені Қазақстандық көптеген нысандарда мәдени қабат мүлдем жоқ. Және де мыңжылдықтардың куәсі ретінде сақталған материалдар көбіне тек тас құралдарынан ғана тұрады.

Аталмыш мәселеге О.А.Артюхова, А.П.Деревянко, В.Т.Петрин, Ж.К.Таймағамбетов секілді археологтар да назар аударып, «үстіңгі мәдени бөлік» немесе «артефактілердің үстіңгі бетте жатуы» сынды өз терминдерін ұсынды. Олардың пікірінше: мәдени бөлік қысқа мерзімде, мәдени көкжиек (горизонт) ұзақ уақытты қамтиды. Соңғысынан жас мөлшері ондаған және жүздеген мыңжылдықтарды айғақтайтын бірнеше дәуір бұйымдарын ұшырастырумыз ықтимал. Бұл ғалымдардың пайымдауынша: «үстіңгі мәдени көкжиектің»негізгі нышандары мынадай: 1) мәдени қалдықтар бос топырақта жатпайды; 2) мәдени қалдықтар аралас, диахронды; 3) басты компонент – тас құралдары.

Аты аталған ғалымдар тұжырымдамасын қолдауға болатын болса да, біздіңше «үстіңгі мәдени көкжиек» термині әлі де тайыз сияқты. Оның орнына «аралас мәдени қабат кешені» сөзін қолданған дұрыс секілді. Себебі Қазақстан жерінен табылған ескерткіштерден алынған тас топтамалары кем дегенде екі түрлі дефиляцияға ұшыраған (Семізбұғы-2, т.б.), көбіне қатты немесе әлсіз дефиляция болып жіктелінеді. Алмұның өзі ескерткіштің екі мерзімдік шегін аңғартады.

Тағы бір маңызды әдіснамалық мәселе, артефактілері жер үстінде жатқан ескерткіштерді адам қызметіне қарай бөлу болып табылады. Барлығын «ескерткіш» деген жиынтық атауымен атағанымызбен, өз ерекшеліктеріне қарай нақтылай түскеніміз де абзал. Оларды бір – бірінен айыратын тас құралдар пайызының үлесі болып табылады. Уақытында А.Г.Медоев республика территориясында орналасқан ескерткіштерді тұрақжәне тұрақ-шеберханаларға бөлген еді [82, 85].Әрине онысы өткен ғасырдың 60 - шыжылдардағы жетістікгеріне ғана сай бөлінген болатын. Кейінгі еңбегінде ескерткіштерді тұрақ, аңшы лагері, тас қашалған орын (каменоломня), шеберхана деп ажыратып көрсетті[20, 11]. Бүгінгі күні зерттеушілер (А.П.Деревянко, В.Т.Петрин, Д.Цэвэндорж, т.б.) Азиядағы шөлді және шөлейтті аймақтардағы ескерткіштер түрлерін қоныс – шеберхана, қоныс, тұрақ және шеберхана деп жіктеп отыр. «Каменный век Монголии: палеолит и неолит монгольского Алтая» атты кітаптың авторлары (А.П.Деревянко, т.б.) қоныс – шеберхана мен қонысқа түсініктеме беріп кеткен. Қоныс – шеберхана сипаты: 1) үлкен алаңға жайылып жатады; 2) тас заттар құрамында алғашқы жаңқаланғанбұйымдардың басым болуы; 3) еңбек құралдар жиынтығының өте аз болуы. Қоныстардың төмендегідей белгілері бар: 1) табылған заттар үлкен алаңда жайыла орналасады; 2) тас құралдар жиынтығында құралдар мен олардың қалдықтары басымырақ; өзектастар аз. Жалпы, мұндай ескерткіштер көп емес.

Шөлді және шөлейтті аймақтар ескерткіштерін зерттеуәдісіне қатысты тағы бір «Каменный век Монголии: палеолит и неолит северного побережья Долины озер» деген еңбекте жоғарыдағы жұмыс авторлары барлық соңғы ғылыми жетістіктерді саралай келіп тұрақ пен шеберханаға да анықтама жасады. Авторлардың (А.П. Деревянко, В.Т.Петрин, т.б.) пікірінше, тұрақтың белгілері мынадай: 1) заттар жиналған жер көлемі аса үлкен емес; 2) тас бұйымдары онша көп емес, тек кейбір жеке құралдар тобының басқаларына қарағанда көптігі байқалады. Ал шеберхана белгілері болса: 1) сол маңайда құралдар дайындауға жарамды шикізат көздерінің болуы; 2) түрлі дәуірді қамтитын артефактылар санының көп болуы; 3) бастапқы кезде дайындалған өзектастар, бір және екі рет өнделген ірі жарыкшақтардың көп ұшырасатындығы; 4) құралдар санының аздығы немесе тіпті кездеспейтіндігі. Біздіңше, республика жеріндегі бұл аймақ ескерткіштерінің тағы бір түрі бар. Ол–тұрақ – шеберхана. Оның белгілері:1) бұйымдар жинастырылған аудан көлемі шағын; 2) еңбек құралдарын жасайтын шикізат көздерінің болуы; 3) тас бұйымдары түрлі дәуірді қамтиды және онда өндіріс қалдықтарының үлес салмағы басым.

Өз кезегінде археологиялық нысандарға қазақстандық көрнекті археолог В.Ф.Зайберт те анықтама беріп өткен. Зерттеуші пікірінше: қоныс дегеніміз 500 шаршы метрдей алаңды қамтиды, оның мәдени қабатынан екі не одан көп тұрғын үй орны аршылды. Шеберхана мәдени қабатынан аршылған өндіріс қалдықтары көбіне жұмыс жүргізілген алаңға қарай шоғырлана түскенін байқауға болады. Олар екі түрге бөлінеді. Біріншісінде тек шикізатты алғаш рет жарып алу, өзектастар мен ірі формадағы дайындамалар жасалады; екінші түрінде барлық еңбек құралдары дайындала береді. Тұрақ болса, ол қысқа мерзімдік қоныс, көлемі 500 шаршы метрден, табылған заттар екі мыңнан аспайды. Тұрғын жай (местонахождение) болса – мәдени қабаты жоқ, материалы аз және олар тек теріліп алынатын ескерткіш . В.Ф.Зайберттің археологиялық нысандарды бұлай бөлуі көбіне стратиграфиясы сақталған ескерткіштерге арналған сияқты.Әрі мезо – энеолиттік дәуір ескерткіштерін зерттеу барысында жасалғандығы байқалып тұрады. Зерттеуші нысандардың топографиялық жағдайын да ескеріп, ескерткіштерді маусымдық, уақытша орындар, шаруашылық және өндірістік қызмет үдерісі кезінде қалдырылған деп те бөледі [39, 29]. Археологтың ізденістері шөлді және шөлейтті аймақтардағы палеолит орындарына дәл сай келмесе де, голоцен уақытындағы ежелгі тайпалардың үй – жайы, шаруашылығы, қоғамдық – экономикалыққатынастары жөнінде пайымдаулар жасауда маңызы өте зор.

«Аралас мәдени қабатты» ескерткіштердің стратиграфиясы сақталған нысандардан айырмасы, зерттеушілерге тек тас артефактыларын ғана ұсынатынын жоғарыда айтып кеткенбіз. Бірақ пәнаралық ғылымдар кешені арқылы палеогеография мен палеодемографиялық жағдайларды,палеолит дәуірінде адамдардың өңірлерді алғашқы қоныстану секілді проблемаларды отандық палеолиттануда шешуге әбден болады. Ол үшін мұндай ескерткіштердің материалдарын мәдени қабаты сақталған нысан материалдарымен салыстыра зерттегеніміз дұрыс.

Бұл мақсатқа жетуде үңгірлік ескерткіштердің де зор маңызы бар. Олар төменгі және орташа биіктіктегі таулы аймақтарда ұшырасады. Әзірге олардың зерттелуі өте мардымсыз. Қазба жұмыстары азды-кемді жүргізілгендері Бұқтармадағы Пещера [85], Қаратаудағы Үшбас [86] қана. Х.А. Алпысбаев монографиясындағы Хазартеке, Мақпал – Талапты кешендері палеолитпен мерзімделгенімен, олар туралы ғылыми мәліметтер легі жоқтың қасы. Сонымен қатар мұндай нысандардың жас мөлшері әзірге жоғарғы палеолиттен аспай отыр.

Сөзімізді түйіндей келе айтарымыз, артефактылары ашық жатқан ескерткіштерді зерттеу әдіснамасы көп қабатты нысандарға қолданатын дәстүрлі әдістемеден айырмашылығы бар. Оны қарастырғанда белгілі бір жүйе, бір ізді нұсқауларды сақтаған жөн. Олар, тас құралдарына сүйене отырып, біріншіден –ескерткіштің қай дәуірге (плейстоцен, голоцен) жататындығын анықтау, екіншіден – кешендерді адамзат тыныс – тіршілігіне (тұрақ, қоныс, т.б. деп) сай бөлу, үшіншіден – құралдар жиынтығына салыстырмалы техникалық – типологиялық талдау жасау, төртіншіден – бұрынырақта кезеңделуі анық жасалған ескерткіштер материалдарымен салыстыру арқылы ескерткіштер жас мөлшерін анықтау. Стратиграфиясы сақталған нысандардан алынған қазба материалдарының дәл уақытын анықтау да өз кезегінде зерттеушілер үшін аралас немесе ашық мәдени қабатты ескерткіштегі шаруашылық-тұрмыстық жағдайларды, адамзат рухани әлемін тереңірек түсінуге мүмкіндікті молайтатындығы анық. Сондықтан да ескерткіштердің осы екі түрінен алынған нәтижелерді әрдайым жан-жақты, тығыз байланыстыра ғылыми негіздеп отыру керек-ақ. Әзірге стратиграфиясы сақталған палеолиттік ескерткіштер – Ш.Ш. Уәлиханов атындағы тұрақ, Қошқорған (Оңтүстік Қазақстан), Батпақ (Орталық Қазақстан), Шүлбі (Шығыс Қазақстан және Шоқтас кешендері, Майбұлақ(Іле Алатауы) ескерткіші ғана. Сол себепті де отандық археология тарихнамасында стартиграфиясы сақталған ескерткіштерді іздестіруге арналған ғылымибағдарламалар жасау қажеттілігі туып отыр.

**Өзін-өзі бақылау сұрақтары**

1. Стратиграфия термині
2. Тас дәуірі ескерткіштерін қазу әдістері

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018

5. Палеолит, мезолит и неолит. М., 2015

6. Байгунаков Д. Ежелгі Қазақстан кезеңін зерттеген археологиялық экспедициялар: жетістіктері мен нәтижелері. – Алматы. 2015. – 268б.

**Лекция 15**

**Батыс Қазақстан тас ғасыры**

Тұрақтардың материалдары ойықты мәдениетін ұстанушылардың аң аулауымен және жиын-терінмен айналысқанын дәлелдейді.Олар тұрмыста теріні,сүйек пен ағашты өңдеуді кеңінен қолданған,ал теңіз тұздары мен қазып алынатын моллюскалардан әсемдік заттар дайындаған.

Ойықтыларды кезбе аңшылар болған деп жорамалдау керек.Олардың тұрақтары уақытша сипатта болған және Шығыс Каспий маңы өңірінде солтүстіктен оңтүстікке қарай 600 шақырымға созыла орналасады.Орта Азияның қос өзен аралығындағы неолиттік тұрақтар туралы остеологиялық материалдар негізінде дала және шөлейт аймақтарды бұқа,түйе,құлан,киік,дала қойы және қарақұйрық мекендегені мәлім.Құлан,киік және қарақұйрық жақын кезге дейін Маңғыстау мен Үстірттегі тұрақты ауланатын аз болып келді.Тұяқтылар өрісінің шеткі нүктелері оңтүстікте Красноводск,Қарабұғазкөл және оңтүстік Үстірт,Солтүстігінде Бозащы түбегі мен Жем өзені деп саналады.Сірә,жабайы жануарлар үйірлерінің ізімен неолиттік аңшылар да қоныс аударуға мәжбүр болса керек.

Маңғыстау тұрғындарының әлдебір бөлігінің маусымдық орын ауыстыруы мен оның көршілерімен байланыстары ойықтылар мәдениетінің дамуына әсер еткен Б.з.б 5 мыңжылдықта Маңғыстауда төлес мәдениетінің тұрақтары пайда болды.Бекбөке үлгісіндегі Маңғыстау тұрақтары әзірше көп емес.

Төлес мәдениеті тұрақтарының материалдары аз болғанымен,өте ерекше.Шақпақтас индустриясы,әсіресе Маңғыстау нұсқасында алғанда,өзінің шығуы жағынан ойықты дәстүрлерімен тығыз байланысты.

Төлес мәдениеті белгілерінің аралас болуы негізінде оларды таратушылардың шаруашылықты жүргізу ерекшеліктері жатыр.Ең алдымен б.з.б 5 мыңжылдықтық орта шенінде төлес мәдениеті ойықты мәдениетінің бір нұсқасы ретінде бөлініп шыққан.Бүгінгі таңда ашылған төлес мәдениетінің тұрақтары құланның,киік пен қарақұйрықтың маусымдық өрістеу бағыттарына сәйкес келеді.Кезбе аңшылардың Арал-Каспий суайрығы аралығында маусымға қарай орын ауыстыруы қола дәуірі малшыларының маусымдық көшу жүйесін білдіреді.

Маңғыстауды мекендеушілердің басқа бір бөлігі Каспий теңізінің жағалауында тұрған.Балық аулау көшіп-қонуды,үнемі көшіп отыруды талап еткен жоқ.Тұрақтар үшін жағалау өңіріндегі сумен қамтамасыз етілген қолайлы орындар таңдап алынған.Аң аулау қосымша сипатта болды.Балықшылардың отырықшы тұрмыс салты ұзақ уақыт тұратын тұрғын жайлар салуға жеткізді.Жағалау халқының көшіп-қонуы мәдени мәдени дәстүрлердің тұрақтануына себепші болды.

Бұл факті облыс орталығы Ақтау қаласына жақын жерден табылған Қосқұдық 1 тұрағынан өте айқын аңғарылады.Ол қазіргі теңіз жағалауынан 1 шақырым болатын теңіз жарқабағының жоғарғы шетіне орналасқан.Тұрақта қалыңдығы 35 сантиметрге дейін жететін мәдени қабат сақталған,онда тас қабырғаның-қаңқалы-бағаналы үлгідегі үлкен құрылыс үлгісінің қалдықтары орналасқан.Салыну тұрғысынан ол сопақша 16х14м түрінде болған.Оның қабырғалары жергілікті ұлутастан қаланған.

Қосқұдық 1 тұрағының индустриясында көп жағынан ойықты мәдениетті құралдарының өте көне үлгілері-ассимметриялық трапециялар мен үшбұрыштар,орташа және ретушьталған кескіштер,қырғыш ұштылардың көп мөлшері,шеті мұқалған қыстырмалар, «шағын қырғыштар»,шеттері сындырылып ретушьталған сынық тастар мен қалақшалар сақталған.Бұйымдардың жаңа түрлері де пайда болады.Бұлар-қашау тәрізді құралдар,ұсақ сегменттер және көп мөлшердегі ұсақ бұрғылар.

Қосқұдық тұрағы керамикасының бір бөлігінде төменгі неолиттің өрнекті техникасы мен композициясының элементтері бар ойықты дәстүрі сақталады.Ауыр салмақты гүл тәжі,тарақ тәрізді және қабыршақ ұнтақталып қосылған жаңа үлгідегі ыдыстардың сынықтары ерекше көзге түседі.

Хвалын керамикасының негізінде Қосқұдық тұрағының мерзімі 5 мыңжылдықтың аяғы мен 4 мыңжылдықтың бірінші жартысы деп белгіленеді.

Табылған бірқатар олжалар қосқұдықтардың кейбір нанымдары мен әдет-ғұрыптары жайында айтуға мүмкіндік береді.Тұрғын жайға жақын жерден ересек жастағы ер адамның қабірі аршылды.Ол бүгілген күйінде сол бүйірімен саңылау тәрізді лақаты бар шағын дөңгелек шұңқырға тас қаланып,ол алғашқы кезінде төмпешік сияқты болып тұрған.Жерленген адаммен бірге көмілген зат табылған жоқ.Қабірінің топырағынан оның үй салу кезінде адамды құрбандыққа шалуға байланысты ғұрыптық жерлеу екенін көрсететін шақпақтас бұйымдар кездестіріледі.

Бүгінде Қосқұдық-1 тұрағының көмбесі Қазақстандағы ең ежелгі қабір болып табылады.

Қосқұдық тұрағының тұрғындары су құдіретіне табынғанын растайтын мәліметтер бар.Тұрақ жанындағы жартастан сындырылған науа жүйесі,бес метрлік жылан бейнесі және жаңбыр суын жинайтын шұңқыр табылды.

**Өзін-өзі бақылау сұрақтары**

1. Батыс Қазақстан палеолиті туралы айтыңыз
2. Маңғыстау жеріндегі тас ғасыры ескерткіштерін жүйелеңіз

**Әдебиеттер тізімі**

1.Актуальные проблемы историографии древнего Казахстана: Обзор. А., 2018.

2. Каменный век на территории СССР. М., 1990.

3. Байгунаков Д.С., Бексеитов Ғ.Т. Қазақстанның тас дәуірі археологиясы: теориясы, зерттеу әдістері мен нәтижелері. Алматы «Қазақ университеті» 2016.

4. Каменный век. М., 2018